Janari laster - Wikipedia, entziklopedia askea.\n(«Fast Food» orritik birbideratua)\nJanari lasterra edo presako janaria (batzuetan azkarra, nazioartean ingelesezko Fast food izenez ezaguna) jatetxe-zerbitzu laster bat da, non janariaren eskaera eta zerbitzua oso laster burutzen diren. Hala ber, janaria kanpora eraman daiteke eta etxera eramateko zerbitzuak ere eskaintzen dituzte janari lasterreko jatetxeek. Horrela, bezeroen errotazio handia eragin eta denbora eta zerbitzu-kostuak murriztu egiten dira, janariaren prezio murritzak ahalbideratuz eta, aldi berean, errentagarritasun handia lortuz. Janariaren prestaketa lasterrak janariak lasterregi prestatu behar izatea edo aurretik denbora luzez prestaturik izatea eskatzen du, janariaren kalitatearen kalterako askotan. Jatetxe hauetako kostuak kontrolatu nahian, kalitate eskaseko produktuak erabili ohi dira janari lasterretan. Bestalde, epe luzera janari hauek (ogitartekoak, pizzak, hanburgesak, ...) dakartzaten osasunerako arriskuak aipatu ohi dira eta horrela zabor janari terminoa ere erabili da janari hauetarako.\nMcDonald's janari lasterreko enpresako menu bat: hanburgesa, patata frijituak eta Coca Cola edari bat.\nKostuak zorrotz kontrolatu beharrak bultzaturik, janari lasterreko jatetxeetako langileek jasaten dituzten lan-egoerak eta lansariak kritikatuak izan dira langileen beraien eta gizarteko sektore anitzen aldetik. Globalizazioaren aurkako sektoreetatik eta talde ekologistetatik ere salatu izan da janari lasterreko jatetxeen ugalketa, janariak merke saldu beharrak lehengaiak modu ez ekologikoan ekoiztea ekartzen duelako. Jatetxe hauek dakarten kutsadura kulturala ere kritikatu da, bertako herrien nortasuna eta ohiturak errespetatu ohi ez direlako, elementu arrotzak sartuz. Hau guztia dela eta, fast food edo janari lasterraren ereduaren aurka, slow food izeneko mugimendu bat garatu da, bertako elikagaiak eta sukaldaritza tradizionala bultzatzen dituena.\nXX. mendearen hasieran Estatu Batuetan sortutako jatetxe-mota bat da janari lasterrekoa. Handik eta multinazionalak osatuz, mundu osora zabaldu den janari-mota bat da. Egun, Euskal Herrian ohizkoa da hirietako erdiguneetan eta merkataritza-zentroetan McDonalds, Burger King, Telepizza eta beste multinazional eta enpresa handietako establezimenduak ikustea. Enpresa hauen hazkundea nabarmena izan da azken urteotan, gehienetan frankiziaren bitartez. Jatetxe hauek biltzen duten publikoa denetarikoa izaten da, baina gazteak eta familiak bertan ikustea ohikoa da, bertako prezio merkeak erakarrita.\n2 Munduko janari lasterren enpresa nagusiak\nJanari lasterreko jatetxe bateko funtzionamenduak taylorismo eta fordismo antolaketa-moduak jarraitzen ditu. Bezeroa sartzen denetik, eskaerak, eskaeren prestaketa, kobraketa eta bestelako zerbitzuak guztiz programaturik daude, zerbitzu-denborak nabarmen murriztuz.\nFast food jatetxe tipiko batera sartzean, bezeroak zerbitzu-mahai batekin egiten du topo. Zerbitzu-mahai honen gainaldean, panel bat agertzen da aukeran menu eta platerak erakusten dituena (tamainari buruz, edaria barne edo kanpo, eskaintza bereziak). Bezeroa ilara batean jarri eta bere txanda iristean, eskaerak jasotzen dituen langileari nahi dituen menuak aipatzen dizkio. Janaria bertan jan edo eramateko den ere esan behar izaten da. Langile honek eskaera hauek pantaila batean jaso eta sukaldera igortzen dita modu telematikoan. Telefonoz ere jasotzen dira eskaerak, janaria etxera eramateko, motozikletaz gehienetan. Sukaldean jasotako eskaerak prestatu egiten dira, oso laster, aukeran dauden menuen osagaien kopurua eta hauek behar duten prestaketa oso txikia delako (egosia, esaterako, ez da eskatzen duen denbora luzearengatik fast food jatetxeetan lantzen den sukaldaritza-mota bat). Menuen estandarizazio honek sukaldeko lanak sail gutxi batzuetan bereizten ditu, sukaldeko lana sinplifikatu eta azkartuz horrela. Eskaerak prestatuta, zerbitzu-mahaian osatzen den bigarren ilara batean eman eta kobratzen dira. Janaria jatetxean bertan jateko bada, erretilu batean ematen da. Kostuak murriztu eta prezio merketzeko betiere, mahai-zerbitzua oso murritza da: bezeroek beraiek mahai bat aukeratu eta janariak erretilu batean jaten ditu. Bukatutakoan, platerak, edalontziak eta hondarrak bertan utzi eta beste langile batek jasotzen ditu. Janari lasterreko drive-in motako jatetxeak ere badaude, non bezeroa bere automobiletik jetsi beharra ere ez daukan bere eskaera egiteko: leihatila batean bere eskaera egin eta aurrerago jaso eta ordaindu egiten du.\nLabur eta modu orokorrean hauek dira, funtzionamenduari buruz eta lan antolaketa eta ekonomia ikuspegi batetik, fast food jatetxeen ezaugarriak:\nproduktu, azpiegitura eta lan-indarraren estandarizazioa;\ntareen bereizketa (taylorismo) eta eragiketen sinplifikazio sekuentziala (ekoizpen-kate baten osaketa edo fordismoa);\nlan-denboren sinkronizazioa, lan-txanden planifikazio zorrotza eta lanaldi zatkatuak, lanaren errendimendua hobezin egiteko;\nproduktibitatearen maximizazioa, horretarako eskala-ekonomiak baliatuz.\nMunduko janari lasterren enpresa nagusiakAldatu\nSubway (mundu osoan zehar, jatetxe kopuru gehien dituen enpresa)\nJanari lasterreko jatetxeetan eskaintzen diren elikagaien aukera oso murritza izaten da, establezimendu hauek kostuak hobeto kontrolatzeko bultzaten zuten estandarizazioa dela-eta. Aldi berean, lastertasuna dela-eta elikagaien prestaketa-denbora oso laburra behar da izan eta elikagaiak prejituta edo gordinik prestatzen dira gehienetan. Edari gozoak dira menu arruntekin batera zerbitzatzen direnak (Coca Cola, ...). Fast food enpresa zein den produktu-mota ezberdina da. Esaterako, McDonald's eta Burger King enpresek eskaintzen duten produktu tipikoa hanburgesa da, Telepizzak pizza saltzen ditu nagusiki eta Bocatta eta Pans & Company enpresek ogitartekoak eskaintzen dituzte.\n↑ Ereduzko Prosa Gaur Euskal Herriko Unibertsitatea\n↑ Zehazki Hiztegia Euskal Herriko Unibertsitatea\n↑ (Gaztelaniaz) Alessandro Gentile: En las tramas del McJob, CSIC (lan-dokumentua).\nMultimedia: Fast food\nAzken aldaketa 25 martxoa 2021(e)an, 10:43(e)tan\nOrriaren azken aldaketa: 25 martxoa 2021, 10:43.


AME Estudioan grabatzea\n627 81 95 74\nHelburuen finkapena eta horietarako beharrezkoak liratekeen bitartekoak zehaztea oso garrantzitsua da\nNire lana, talderen batekin harremanetan hasten naizen unean hasten da. Maketa, disko edo edozein grabaketaren aurrean nire guztia ematen dut, burubelarri murgiltzen naizelarik hasera hasieratik azken ikuturarte. Langintza horretan musika produkzioak hartzen duen ibilbide osoan aritzen naiz; grabaketa bera, musika produkzioa, moldaketak, diskaetxearekin harremanak... Proiektu baten lehen fasean, musikariekin etengabeko harremana finkatzea ezinbestekoa da. Era honetan, behar dudan informazioa jasotzen dut, egin nahi dugun musika produkzioa erarik egokienean gauzatzeko.\nMusika grabatzen hasi aurretik, talde bakoitzak irudikatzen duen soinuaz jabetzea beharrezkoa da. Hau horrela izan dadin, maketa bidez zehazten dugu irudikatu soinu hori eta bide batez, aurrera begirako lanaren tamaina eta modua adosten da, era honetan proiektu bakoitzaren plangintza burutzen delarik.\nKantu bakoitzak, disko bakoitzak, proiektu bakoitzak, bizitza propioa du. Eta bakoitzari dagozkion taupadak desberdinak dira. Desberdintasun horiei erantzun behar die musikari eta soinu teknikariak. Ildo horretan, ikuspuntu teknikoez gain, proiektu bakoitzaren arima deskubritu behar da eta hor, bakoitzak barruan daukan guztia ematea da ezaugarririk nabariena. Honekin batera, inguru akustikoa, beharrezkoak diren instrumentuak zehaztea eta aldiroko kontrasteak egitea lirateke exitoaren ezaugarririk nabarmenenak.\nArestian aipatutako baldintzak modu egokian bete ahal izateko, musika estudio bakoitzak bere diseinu propioa behar du. Gurean, Asier Leatxe Ibañez d´Opakoa ingeniaria izan da horren arduradun. Ame Estudioak daukan soinu orekatu eta barnerakoia lortu ahal izateko, akustikaren lanketa egokia egin behar izan du aipatutako teknikariak.\nGRABAKETA ETA NAHASKETAK\nAme Estudioan Apogee Symphony konbertidoretik pasatzen dira lan guztiak, eta horren bitartez, grabaketak era digitalean eta nahasketak era analogikoan lan egiteko aukera ematen du. Era honetan, grabaketa eta nahasketa guztietan, aparteko berotasuna eta xamurtasuna eman nahi izaten diegu soinu desberdinei.\nKantu bakoitzaren grabaketan, konpontzaileen figura oso garrantzizkoa da, hauen bitartez biribiltasun osoa hartzen baitute kantek.\nEstudioan daukagun Backline-az gain, ahaleginak eta bost egiten ditugu erabili behar diren instrumentuak egokiak izan daitezen musika taldeak behar duenarekin. Erabili behar diren bitarteko guztiak musikariekin adosten da, sortzen den soinua eta bere kalitatea atsegingarri gerta dakien.\nGrabaturiko diskoaren masterizazioaren gestioaz geu arduratzen gara, eta egia esan, beti ere emaitza ezin hobea izaten da. Masterizazio ingeniariak soinuen balore egokiak ezarri eta gero, diska prest dago diskoetxera eramateko.


Argia Multimedia :: Beranduegi (63. saioa)\n63. saioaren edukiak ondorengoak dituzue:\nLau urteko isiltasunaren ostean, Animalia Lotsatuen Putzua diskoarekin arrakastatsu bueltatu dira, kritikak goretsiak, Primavera Sounderako hautatuak, eta beti bezain bortitz.\nIrakurri taldearekin egindako elkarrizketa osoa aldizkariaren 3212 zenbakian\n- Laburrean: Stephen Moran 'Smiley'\nDublinen jaio zen 1968ko abenduaren 26an. Duela hogeita bi urte Euskal Herrira etorri zen, bihotzak ekarrita. Euskara ikasi eta hemen laketu zen. Musikaria da, gitarra jotzen du Hoey & The Mussels taldean eta grabatu berria dute hirugarren diskoa. Euskalerria Irratiko kolaboratzailea da, country eta folk musikaz hala nola musikariez hitz egiten mikrofonoaren aurrean.\nIrakurri elkarrizketa aldizkariaren 2326 zenbakian\nKontinenterik hurbilena 2000 kilometrotara duen Pihemanuko irla, hegaztien bizileku erraldoia egun hilerri bilakatu da. Dozenaka milaka albatros kume hilik dira irlako arroka artean, gizakiak sortutako hondakin plastikoek intoxikatuta. MidWay izeneko dokumental honek ekarriko du pantailetara orain arte ixilpean izan den kasua.\nEkainera amaierara arte luzatuko den zozketaren saria: Bidaniako (Gipuzkoa) Iriarte Jauregian bi lagunentzako asteburupasa.\nHurrengo saioan esango dugu irabazlea zein den. Animo gazteak!


Aldaketa Demografikoaren Europako Ituna sinatu du Jaurlaritzak. Noticias de Gipuzkoa\nkonpromisoa hartu du\nAldaketa Demografikoaren Europako Ituna sinatu du Jaurlaritzak\nEUROPA PRESS - 2016(e)ko otsailaren 12a, ostirala - 11:26etan eguneratua\nEusko Jaurlaritzako Enplegu eta Gizarte Politiketako Sailak Aldaketa Demografikoaren Europako Ituna sinatu du, eta, horrela, adinekoentzat eremu lagunkoiak sortzeko Europako sarearen kide da Euskadi. Gainera, zahartzaro aktibo eta osasuntsua sustatzeko neurriak abian jartzeko konpromisoa hartu du Lakuako Gobernuak.\nBILBO. Europako Batzordeko Eskualdeetako Lantaldeak sustatzen du Aldaketa Demografikoaren Ituna, eta 23 herrialdetako erakunde publikoak, gizarte zibileko eragileak eta era guztietako enpresak batu zaizkio honezkero. Zahartze demografikoa era positiboan lantzeko arduran, AFE-INNOVNET sare tematikoaren lekukoa hartu du itunak. Eskualdeetako Lantaldearen ustez, Europako erakunde publiko, herritar eta eragile ekonomikoen erronka handienetakoa eta garrantzitsuenetakoa da biztanleriaren zahartzea.\nEusko Jaurlaritzak nabarmendu du Euskadik "tradizio eta eskarmentu handia" duela zahartzaro aktiboa eta adinekoentzako eremu lagunkoiak sustatzen. Horrela, Euskadi Lagunkoi sarea garatu du: 28 udalerri biltzen dituen sarea da, EAEko hiru hiriburuak tartean. Ekimenaren helburua da adinekoak eta, oro har, herritarrak bizi garen auzoak eta eremuak hobetzeko engaiatzea, aldi berean, guztiontzako inguru lagunkoiagoak sustatzea direlarik.\nEuskal sare hori Osasunaren Munduko Erakundeak sustatutako Age-friendly Environments Programme ekimenean dago oinarritua;hari esker, punta-puntan da Euskadi arlo horretan, mundu osoan udalerri lagunkoi gehien dituen lurraldea baita eta, ekimenera hiriburuak, hiriak eta tamaina guztietako herriak gehituta, "nazioarteko erreferente bilakatu da".\nEskualdeetako Lantaldeak 2015eko abenduan jarri zuen martxan Aldaketa Demografikoaren Europako Ituna, eta orotariko erakundeak batu zaizkio honezkero, besteak beste, erakunde publikoak (estatukoak, eskualdekoak et tokian tokikoak), gizarte zibileko eragileak edo enpresa pribatuak. Italiako Udine hiriko alkate Furio Honsell da lehen presidentea.\nItuna sinatuta, Euskadi eta atxikitzen diren beste eragileak "abantailazko kokalekuan" jarri dira biztanleriaren zahartzearen tratamendua lantzeko. Ikasteko eta lankidetzan aritzeko aukera ugari izango dute, eta hainbat tresna eskuratuko dituzte adinekoentzat ekimen lagunkoiak praktikaratzeko eta haien eragina neurtzeko. Gainera, zahartzen diren pertsonekin lagunkoiago izaten lagunduko dute Europa.\nItunaren sustatzaileen azken helburua da zahartzaro aktiboa eta osasuntsua sustatzea, ongizatea eta osasuna bultzatzea eta isolamenduaren aurka aritzea, baita narriadura kognitiboa pairatzen dutenen eta haien zaintzaileen artean ere.\nEuropako Ituna Osasunaren Munduko Erakundearen Hiri eta Komunitate Lagunkoien Munduko Sarearekin elkarlanean arituko da. Hain zuzen ere, Osasunaren Munduko Erakundearen arabera, ingurune fisiko eta sozialak ezinbesteko faktoreak dira zahartzen ari direnek ahalik eta luzeen iraun dezaten osasuntsu, independente eta autonomo. Hori dela eta, adinekoentzako eremu lagunkoiak sustatzea da datozkigun aldaketa demografikoei erantzuna emateko erarik eraginkorrenetakoa, hala Europa mailan nola Euskadin.\nGaur egun, Euskadin 725.000 herritarrek baino gehiagok dute 55 urte baino gehiago, hau da, hirutik batek, gutxi gorabehera. Teknikoki adinekotzat hartutako euska hiritarrak, hau da, 65 urte edo gehiago dutenak, 440.000tik gora dira. Azken talde horren herenak 80 urte edo gehiago ditu.\nGainera, biztanleriari buruzko proiekzioek iragartzen dutenez, gora egin du adinekoen ehunekoak. INE estatistika erakundearen arabera, 2029an 65 urtetik gorako 596.000 pertsona baino gehiago izango dira EAEn, hau da, guztizko biztanleriaren %29. Urte horretan, milioi bat inguruk izango dituzte 55 urte edo gehiago, alegia, euskal biztanleriaren ia erdiak.\nGauzak horrela, Enplegu eta Gizarte Politiketako Sailak joan den irailean aurkeztu zuen 2015-2020 aldirako Zahartzaro Aktiborako Euskal Estrategia, dagokion herrialdean, lurraldean, hirian edo herrian behar bezala integratutako zahartzaro aktibo, positibo eta osasuntsu bat lortzeko.\nAngel Toña Enplegu eta Gizarte Politiketako sailburuak orduan esan zuenez, "orain daukagun erronka handia zera da: mendetasunik gabe, ahalik eta bizi baldintza onenetan eta ahalik eta luzeen bizitzeko aukera ematea adinekoei". Halere, nabarmendu zuen biztanleriaren zahartzeak "behar gehiago" sortuko dituen arren, "aukera gehiago" ere ekarriko dituela.


Nola ordaintzen dugu kultura? | Kulturagara\nNola ordaintzen dugu kultura?\nAsteazkena, 2017ko ekainaren 21a\nDatozen astelehen eta asteartean, ekainaren 26 eta 27an, ikastaro interesgarria izango da EHUren udako ikastaroetan, Donostiako Miramar jauregian. Nola ordaintzen dugu kultura? Sorkuntza arloen finantzaketa publiko eta pribatuari buruzko begirada berriak izena du ikastaroak eta izen handiak daude hizlarien artean.\nBesteak beste, Gasteizko kultur politiken inguruko jardunaldian hitzaldia eman zuen Pilar Gonzalo (Foro de Cultura y buenas prácticas en España blogeko Zuzendaria), Bernard Faivre d’Arcier (Biennales de Lyon-go presidentea) eta Fernando Pérez Gómez (Nafarroako Kultura Zuzendaritza Orokorreko Zuzendaria) izango dira.\nIkastaroaren helburu nagusiak hauexek dira:\nAztertzea kultura finantzatzeko eredu konparatu berriak, kultura eta sorkuntza sektorearen jasangarritasuna bermatzeko; bereziki, gizarte zibilaren eta eragile pribatuen inplikazioa kulturaren finantziazioan.\nAztertzea nola baldintzatzen duten kulturaren finantzaketa iturriek sortzaileen askatasuna, eta nola ahalbidetu daitekeen kultur eredu libreago eta independenteago bat, pentsamendu kritikoa eta kalitate handiagoa nahiz pluraltasun demokratiko sendoagoa sustatuko duena.\nPrograma mardula eta askotarikoa osatu dute arduradunek. Hitzordu interesgarria uda hasiera honetarako.\nGasteizen kultur politiken eta elkarlanaren inguruan jardunaldia »\n« Artea eta kultura ebaluatzeko 3 tresna


Gaizki ateratako argazkia – Airakurri\nEgunkariak zabaldu berria: Klaudia izeneko 6 urteko neskatila bat bahitu dute. Albistearen ondoan dator argazkia ere. Uwe izeneko mutil bat azkar asko konturatzen da neska hura gizon bati eskutik helduta ikusi zuela “barraketan”. Gizon hura ote zen bahitzailea, ala beste norbait? Dena dela, Uwe eta bere lagunak ikerketak egiten hasten dira eta beraiek aurkituko dute bahitzailea harrapatzeko frogarik garrantzitsuena: gaizki ateratako argazki bat. Xinplea eta irakurterraza da haur eta gaztetxoentzat idatzitako polizi nobela hau.\nIruzkin 1 "Gaizki ateratako argazkia"\nNeska euskaldun bat Bartzelonan dago bizitzen, bere gurasoekin.\nHerriko feria heltzen da, etxetik ihes egin du feriara joateko eta bertan izan da bere auzokideak bahitu duenean.Ondoren lau umeren laguntzaz bahitzilea atxilotua izan da.\nLau mutilak oso aktiboak dira eleberri osoan zehar, neskak zer esana sortzen du etxetik alde egin duela jakitean eta polizien paperak oso fikziozkoak dira, oso arin askatu baitute kasua eta hori errealitatean ez da gertatzen.\nEuskalduna den neska batek etxetik ihes egin du eta polizia bahitzailea aurkitzen saiatu da, lau umeren laguntzari esker lortu du eta gurasoak oso eskertuta daude horregatik. Bidaia bat antolatu dute eta lau umeekin joan dira bidaian.\nHasieran liburua apur bat astiro doa baina irakurri ahala askoz ere interesgarriagoa bihurtzen da.Apur bat korapiltsua ere bada baina amaieran erraz irakurtzen da.Kapituluka antolatuta dago orden bat jarraitzeko eta kapitulu bakoitzak izenburu bat du.\nMaddi Ayarza 2017/12


Kirol begiraleen aldi baterako kontrataziorako onartu eta baztertuen behin behineko zerrendak argitaratu dira — Berbia\nKirol begiraleen aldi baterako kontrataziorako onartu eta baztertuen behin behineko zerrendak argitaratu dira\nOnartuen puntuazioa ere kaleratu da\nUda kanpainari aurre egin ahal izateko hainbat kirol begirale kontratatuko ditu udalak. Izena 28 lagunek eman dute eta 17 onartu dira. Hori behin behineko zerrendaren arabera. Onartu diren gehienak zerbitzu orokorreko beharretarako dira eta bost berriz, zerbitzu orokorretan aritzeko edota eskalada edo patinaje ikastaroak emateko ere onartu dira. Bi kasu hauetan aurrez esperientzia egiaztatua izatea eskatzen baitzen. Eta hain zuzen ere, zerbitzu espezifikoan eskatzen den esperientzia ez egiaztatzeagatik, zerbitzu orokorretarako beharrezkoa den formazioa ez egiaztatzeagatik, nortasun agiria edo aurten lehen aldiz eskatzen zen sexu delitugileen erregistro zentraleko agiri negatiboa ez aurkezteagatik hautaketa prozesutik kanpo utzi dira oraingoz 11 lagun. Izena ematerakoan presentatu ez zuten dokumentazio hori osatu edo erreklamazioak aurkezteko maiatzaren 22ra arteko epea dago.\nUda kanpainan begirale izateko onartu eta baztertuen behin behineko zerrendarekin batera, onartu direnen puntuazioa ere argitaratu da, zerbitzu orokorretan, eskaladan edo patinajean arituko direnak berezituta. Horiekiko zuzenketaren bat egin nahi duenak ere, maiatzaren 22ra arteko epea du erreklamazio orria udal bulegoetan aurkezteko.\nUda kanpaina prestatzeko bestalde, hautatutako begiraleekin bilera egingo da ekainaren 19an. Saio horretara joatea derrigorrezkoa izango da baina bertaratzea ezinezkoa dutenek aurrez jakinarazi behar dute. Jakinarazpen hori egiteko azken eguna maiatzaren 25a izango dela zehazten da guztiaren berri ematen duen alkate dekretuan. Zerrendak, puntuazioak eta bestelako oharrak ikusgai daude udaletxeko iragarki taulan eta web atarian.


Lanbide Heziketako gazte ekintzaileek DEMAren aitortza jasoko dute 2018-2019 Enpresari sarien banaketa ekitaldian – DEMA\nEkitaldia Bilboko Campos Eliseos Antzokian egingo da, 18:45etan, Diego Perez eta Olatz Ganboa aktoreen gidaritzapean, eta Teresa Laespada foru diputatua izango da bertan. Aitortza ekitaldira gonbidatu dituzte Enpresari programan parte hartu duten ikastetxeetako ikasleak, irakasleak eta zuzendariak.\nLANBIDE HEZIKETATIK EKIN\nEnpresari programak bultzada ematen die ekintzailetzari eta enpresen sorkuntzari, lana aurkitzeko eta autoenplegurako alternatiba egoki gisa. Enpresa proiektuen lehiaketa –LHko graduetako ikasleentzat bakarrik– Aldundiak DEMA bidez sustatzen duen programaren ataletako bat da. Beste bi atalak dira: lehen ikasturtetik, ekintzailetza tailerrak eta enpresa ideien garapena; eta irakasleentzat, prestakuntza ekintzak, programan duten lan dinamizatzailea sendotzeko.\nXVIII. edizioaren lehiaketa iazko urrian hasi zen. Aurkeztu ziren 200dik gora enpresa ideien artetik 59 hautatu ondoren -aurreko edizioan baino 9 gehiago-, enpresa proiektuak lantzeko fasea hasi zen, martxoan bukatu zena amaitutako proiektuen entregarekin eta haien aurkezpen eta defentsarekin. DEMAk aholkulari talde bat eskaintzen die ikastegiei eta ikasleei, proiektu bakoitzaren tutoretza, orientazio eta jarraipenerako.\nDiploma eta sari banaketak amaiera jarriko dio 2018-2019 Enpresari deialdiari. Lehen saria 1.500€ izango dira; bigarrena, 1.200€; hirugarrena, 1.000€; eta laugarrena, 500€. Proiektuaz gainera, beste alderdi batzuk baloratuko dira: hala nola enpresa espiritua edo enpresa mundura bideratutako gaitasunen garapena. Ekitaldian sarituko dira ere lehiaketako hiru ikus-entzunezko aurkezpen onenak.\nEnpresa sortzea programaren helburu nagusia ez bada ere, lantalde batzuek lortzen dute beren proiektua garatzea lehiaketaren ondoren. Horren erakusgarri dira aurreko edizioetan sortutako enpresak: Diluz, Emilio Campuzano ikastetxearena; Auspola, Peñascal Fundazioarena; DDS Informatika, Durangokoa; edo Megasound, Tartanga ikastetxearena.


AquaDat, uraren kudeaketa adimentsua bermatzeko start-upa – Ekonomiaren KZ\nAquaDat, 2016an sortutako start-up bizkaitarra, urari buruzko informazioa datuetara eraldatzen espezializatutako online plataforma da. Jorge Garcia del Arco ekintzaileak merkaturatutako ekimenaren xede nagusia akuiferoen erreserben kudeaketa eraginkorraren alde egitea eta konponbide integralak eskaintzea da.\nHala, plataformak uraren neurketa, azterketa eta kudeaketa prediktiboa denbora errealean egiteko soluzio integrala ematen die enpresa pribatuei, erakunde publikoei eta hirugarren sektoreari, uraren erabilpen eraginkorra eta jasangarria lortu dezaten.\nGauzak horrela, uraren Data Science negozioaren funtsezko ardatza den AquaDat plataforma adimentsuaren bidez, uraren analisi prozesua modu eraginkorragoan egiten da denboran eta kostuan, gaur egun erabiltzen diren irtenbideen aldean. Horretarako, proiektuak hardware eta software teknologia aurreratuak uztartzen ditu datuak biltzeko eta irudikatzeko.\nInformazio bilketa hori uretako droneen eta gailu fisiko finkoen erabilerari esker egiten da. Horrela, azken produktua uraren kalitatea neurtzen duen mapa zehatz bat da, hau da, A klorofila, pHa, uhertasuna, sakonera eta tenperaturara zehazten dituena.\nAquaDat start-upak sortu duen lehen garapena AquaRadar da, sentsore bidezko alerta goiztiarreko neurketa-sistema bat, uraren kalitatea neurtzen duena prozesu industrial batean, instalazioetan sartzen denetik eta ateratzen den arte.\nBeraz, tresna horrek uraren zikloko puntu kritiko guztiak neurtzen ditu –isurketak, ibilguak eta ur-masak denbora errealean monitorizatuz–.\nAzkenik, eskuratzen duen informazioarekin, bermatu egiten du ura kalitatezkoa dela eta araudi guztiak betetzen dituela, eta, horrekin batera, kudeaketa hobetzeko moduak proposatzen ditu.\nKonpainiak itsas hondoak neurtzeko diseinatutako tresna berritzaileak ikusgarritasuna urrezko aukera bihurtu zuen. Inbertitzaileen arreta bereganatu zuen, eta gaur egun Massachusettseko Teknologia Institutuarekin (MIT) eskuz esku lan egiten du, bere sektoreko enpresa berritzaileenetako bat baita, 60 herrialdetan baino gehiagotan eragina izango duen proiektu batean.\nArrakasta kasuetan gertatu ohi den bezala, osagai anekdotikoa presente egon zen hastapenetan. “Dena lagun joko moduko bat bezala hasi zen”, gogoratzen du Jose Antonio Borge, Aquadateko kudeatzaile ohiak. Eta ez zaio arrazoirik falta, errua surfarekiko zuen pasioak izan zuelako. Lagun batekin batera, egun batean burutik pasatu zitzaion tauletan integratutako sistema bat sortzea, “saioetako datuak bereganatzeko”. Informazioa –Azaleraren baldintzak, gazitasuna, tenperatura eta sakonera bezalako aldagaiak biltzen zituena– denbora errealean parteka liteke kirolzale sare handi baten artean, “Olatuak hartzera joateko hondartza aproposa aurkitzeko”. Horregatik, hasiera batean DataSurfHouse izenpean forma hartu zuen enpresak.\n2016ko urtarrilean, San Frantziskora bidaiatu zuen, merkatua baliozkotzeko asmoz. Aholkuei kasu egin eta estrategiaz aldatzeari ekin zioten. Erakarri beharreko bezeroa ez lirateke surflariak izango, “Urarekin zerikusia duen guztiari buruzko informazioa (ibaiak, urtegiak, ozeanoak) lortuko lukeen plataforma adimendun bat” izateko interesa duten enpresak baizik. “Hardwarea eta softwarea uztartzen ditugu datuak biltzeko eta irudikatzeko”.\n← CIC EnergiGUNEk ThermLab sortu du, kudeaketa termikoko soluzioak emateko\nKobid-19ren pandemiak eragin suntsitzailea izango du ekonomian →\nOsoigo, herritarren parte-hartzea sustatzeko start-upa\n2021-03-15 Libe García Kandina


Lotsa - Deia\njuanjo olasagarre 30.01.2021 | 00:53\neZ naiz mintzatuko txertoen eskandaluaz; ez dut galdetuko Osakidetzan horrelakoak sistemikoak ote diren; ez naiz mintzatuko osasun sistemaren deskapitalizazioak eragindako gabeziez; ez dut susmoa zabalduko gobernuan dagoen partiduak "gurekeria" eremu orotara heda-tzeko duen joeraz. Ez, Iñigo Urkulluren "tristura, pena eta amorrua"-z ariko natzaizue eta Salvador Illaren bestelako jarrerarekin alderatuko dut.\nNahiz eta Illaren oraingo jarrera ministerioa pandemiaren erdian utzita oso itsusia izan, nahiz eta akats asko egin, Isaac Rosasek esan bezala, ministro ohiak irribarrea eragiten digu oraindik ere, segur aski neurritsua, umila, komunikatzaile ona izan eta barkamena eskatzen jakin duelako; El Españoleko afari hartara joandakoan egin bezala, esaterako: "herritarrek ez dute ulertu, eta esan nahi diet arrazoia dutela. Neurriak betetzen baziren ere, distantzia hoberena bertan ez izatea da".\nIñigo Urkulluk neurritsua eta umila eman nahi du, baina zurruntasuna eta harrokeria dario, eltzea sutan bezala jarri behar duenean nabaritzen zaio. Lehendakari baten sentimenduak, ministro batenak bezala, ez zaizkit axola; axola zaidana kudeaketa (ona) da, lidergoa, etorkizuna diseinatzen jakitea. Eta sentimenduak adierazi nahi badituzte, izan dadila karguak eskatutako ardurak bete ondoren.\nUrkulluren "tristura, pena eta amorruak" beragandik kanpo jartzen du gertaturikoaren ardura. Aldiz, sentimenduak adieraztera jarrita, "lotsa" adierazi balu gertatutakoan zerikusia izan duelako ardura onartuko zuen eta askoz hurbiltasun handiagoa aitortuko nioke gure lehendakariari: lotsa nire partidukide eta nire administrazioaren parte direnek egin dutenagatik. (Senti zezakeen lotsa ere herritarron askatasun pertsonalak murriztu izanagatik, egin beharreko kontua, ulertzen dut, baina, hala ere, edozein politiko larriki kezkatu beharko lukeena, eta (ez) adierazitakotatik ondorioztatzen dut, Urkullu kezkatzen ez duena ).\nIllak barkamena eskatu zuen behin baino gehiagotan. Gure lehendakariak ez daki. Tristura, pena eta amorrua ez dira nahiko. Lotsa adierazi balu, sinetsiko nion.\nUrkullu y Sánchez reactivan el diálogo bilateral con la prioridad del covid-19.\nUrkullu ve a Podemos en"la inercia del no" pero tiende la mano a pactos sectoriales.


Eskaintza zabala Anduetza parketxean Aste Santurako. Noticias de Navarra\nEskaintza zabala Anduetza parketxean Aste Santurako\nBesteak beste, San Adriango pasabidean egindako indusketetako aurkikuntzak ezagutu ahalko dira\nZegaman kokatuta dagoen Anduetza parketxea.\nzegama- Goierrin bada zer ikusia. Mendi, baso, larre, eta ibilaldi paregabeak eskaintzen ditu inguruneak, eta jai egunetan horretaz gozatzeko aukera ezin hobea dago. Zegaman kokaturiko Anduetza parketxeak hainbat proposamen ditu egun hauetarako goierritarrentzat baina baita interesa duen edonorentzat ere.\nGauzak horrela, datorren ostegunean, apirilak 20, duela urte ba-tzuk Lizarraten (San Adriango pasabidean) egindako indusketetan egindako aurkikuntzak ezagu-tzeko aukera izango da Mikel Olano adituarekin batera, 10.00etan abiatuta eta hiru ordu eta erdiko iraupenarekin. Dudarik gabe leku berezia da San Adriango pasabidea, izan ere, Brontze Arokoak dira Lizarraten orain arte aurkitu diren objekturik zaharrenak, duela 3.500 urte inguruko zeramika zatiak, hain zuzen. 2009. urtean pasabidean bertan aurkitu zituzten baselizaren atzealdean hiru metroko zundaketa eginda. Brontze Aroko horrelako okupazio mailarik ez da Gipuzkoan aurrez topatu, eta dirudienez jende mugimendu handia egoten zen. Bisitaren prezioa lau eurokoa izango da.\nHorrez gain, hilaren 21an, Jaten den egurrik ba al dago?tailerra egingo dute Anduentzan bertan. 177 zuhaitzen enborrak ikusteko aukera izango dute, eta saioak ordu eta erdiko iraupena izango du. Hilaren 22an, berriz, txori kantuak ezagutzeko irteera egingo da. 10.00etan abiatuko dira eta kasu honetan ere Olano izango dute gidari hiru orduko ibilaldian. Bertan, txoriak entzun eta prismatikoekin identifikatuko dituzte. Bestalde, astelehena bitartean basoko lanbideen eta pagamotzen sekretuen berri jakiteko aukera egongo da parketxean. - M.A.


Kalezarreko erdigunean dago, plaza nagusi edo Felix Aizpurua plazan.\nPlanta laukizuzena eta lau ur-isuritako teilatua ditu. Hormak harlanduzkoak dira eta lau ertzak izan ezik, zurituak daude. Plazara begira dagoen aurrealdean, puntuerdiko arku bat dauka. Hegoaldeko aurrealdean, berriz, dobelarri handiz egindako beste puntuerdiko arku bat. Azkeneko solairuan, arku konopialezko leiho bikoitza dauka. Barruko zurezko egitura hormigoiak ordezkatu zuen beheko solairuetan. Aldiz, bigarren solairuan, zurezko berezko egitura mantentzen du. Ondasun kultural kalifikatua da.\nXVI. mendearen hasieran eraiki zen dorretxe izateko, eta dorretxe moduan iraun zuen seguru asko XVII. mendera arte. Badirudi garai horretan abandonatua zegoela, eta kalezar1658an erosi egin zutela herriko etxe izateko, baina aginagarren oniritzirik gabe. Garai horretan bertan, herriko etxe berria egin zen Elizalden eta Kalezarrekoa erabilerarik gabe gelditu zen. Orduan, seguru asko, baserri bihurtu zen. 1970ean eraberritu egin zuten.\nMakatzaga sendia bizi da etxe honetan. Joxe Makatzaga Mujika 1894ean jaio zen Makatzaganean. Juan Antonio Makazaga eta Maria Josefa Mujika zituen gurasoak. Bere aita Aiakoa zen. Makatzaganea izenarekin ezagutzen da, gaur, baserri hau herritarren artean.\nMaria Irureta Ibargoien Sarieneako alabarekin ezkondu zen, eta bi seme izan zituzten: Donato eta Joxe. Gaur, biak Makatzaganean bizi dira. Joxe, Rosario Agote andrearekin ezkonduta dago. Rosario Oriokoa da. Donato, Joxe eta Rosario izan dira baserri lanekin jarraitu dutenak 1990a arte.\nMaizterrak ziren; Urdaiagako Torreko Anbrosio Zatarain zen nagusia. Lursailak Ibarrolatxiki eta Egiluzetxiki artean zituen mendian, baita erriberak ere Atallun. 1993an erosi egin zuen baserria Makatzaga sendiak, lurrak Zatarainen eskutan jarraitu bazuten ere. Baserri honetan sei-zortzi buru izaten ziren; idi parea ere ezagutu du Joxe Makatzagak. Esnea errepide nagusira jaisten zuten, Txaparrenberri ondora, eta Aiako esneketaria zen Joxe Praxkuk hartzen zien egunero. 1990ean kendu zituzten behiak. Gaur, familia beraren bi etxebizitza daude Makatzaganean.\nDakigunez, bi baserritar ermandade zeuden Kalezarren. Makatzaganea zen horietako baten biltokia, eta Joxe, berriz, listeroa.\nEzker-eskubi: Joxe Makazaga (Kontzeju) eta Isidro Urkia (Matistenea).\n1934. Joxe Makazaga eta Maria Irureta Ibargoien.\n1989. Kontzeju. Lehio bikiak.


Moises Azpiazu taldeko ume eta gaztetxoek saio borobila egin dute Uberan - Bergara - Goiena.eus\nMoises Azpiazu taldeko ume eta gaztetxoek saio borobila egin dute Uberan\nLeire Kortabarria 2016-01-24 15:28\nMoises Azpiazu dantza taldearen emanaldia Uberan.\nMeza, Alai eta Moises Azpiazu taldeen emanaldiak eta salda eta txorizo-jana izan dituzte gaur, domeka, goizean Ubera auzoan, San Paulo bezpera ospatzeko. Moises Azpiazu urteroko gonbidatua izaten da eta aurten ere alaitasunez eta kolorez bete dute frontoia 5 eta 18 urte arteko 50 ume eta gaztetxok, Maite Lazkano dantzari eta irakaslearen ardurapean; aurten, iaz ez bezala, Maitek berak ere dantza egin du.\nMeza izan dute lehenengo auzotarrek; gero, Alai taldearen saioa; eta 11:45 aldera, puntual, Moises Azpiazu dantza taldeko ume eta gaztetxoek hartu dute frontoia.\nOhi bezala, kalejira egin dute lehenengo frontoiraino, eta bukaeran ere halaxe irten dira.10 bat dantza eskaini dituzte.\nMaite Lazkano arduraduna pozik dago: "Oso borobila izan da gaurko saioa. Nik normalean ez dut dantza egiten eta gaur bai, egin dut, eta iruditu zait oso polita irten dela; guraso batzuek halaxe esan didate". Gaineratzen duenez, lekuak lagundu die: "Uberan, frontoian, leku handia dago eta oso ikusgarria eta polita izan da saioa; ilara eta borobil handiak egin ditugu".\n"Nahi duena joan dadila"\nGero, auzoko elkartera joan dira guztiak, eta koadrila handia batu da han.\nUberarren harrera bikaina ere eskertzen du Lazkanok: "Urtero gonbidatzen gaituzte eta oso harrera ona egin digute aurten ere. 'Datorren urtean ere etorri', esan digute". Honako hau ere gaineratzen du: "Ni 2002an hasi nintzen taldeen ardura eramaten; azkeneko urteetan zozketa bidez aukeratzen nituen auzoetara joateko dantzariak, baina orain atea ireki eta nahi duena joan dadin uztea nahiago dugu. Ume eta gaztetxoek eurek erabakitzen dute nora joan nahi duten".\nBihar, jaietako azken eguna\nBihar, astelehena, bukatuko dira Uberako sanpauloak; 11:00etan meza izango dute auzotarrek, eta 12:00etan, salda eta txistorra banatuko dute.\nMoises Azpiazu dantza taldearen emanaldia Uberan\nLeire Kortabarria 2016 urt 24 Bergara


La masacre de Azazeta, 85 años de la mayor matanza franquista en Araba | Fundación Internacionalista Pakito Arriaran\nBonbardaketatik 85 urtera «oroimena, justizia eta erreparazioa» aldarrikatu ditu Durangok\n85 urte bete dira ostegun honetan hiru aire-erasok Durangon 300 biztanletik gora hil zituenetik. Tragedia oroitzeko ekitaldi sorta egin dute herrian eta nabarmendu gaur egun munduaren beste leku batzuetan gertatzen direla 1937ko martxoaren 31 hartan Bizkaiako herrian jazotakoa.\nDurangok ostegun honetan hartu ditu 1937ko martxoaren 31n Bizkaiko herri hau suntsitu zuen bonbardaketaren 85. urteurrena oroitzeko ekitaldiak. Gaur egun ere «oroimena, justizia eta erreparazioa» aldarrikatu behar direla nabarmendu dute Udaleko arduradunek.\nUdalak hainbat gizarte-talderekin batera sustatu ditu ekitaldiak, eta goizeko zortzi eta erdietan ireki dira, alarma-ukituarekin eta Santa Maria elizako ezkila-estalkiarekin, duela 85 urte etsaien hegazkinen etorreraren berri eman zuten gisara.\nGoizean, Ima Garrastatxu alkateak eta Julian Rios alkateordeak su-garra piztu dute Santa Maria elizako atarian, tragedia horren biktimen oroimenez. Arratsaldean, omenaldi bat egingo zaie, eta lore-eskaintza bat egingo da.\nDurangoko alkateak «oroimena, justizia eta erreparazioa» gordetzearen garrantzia azpimarratu du, aireko hiru erasok 300 hildako baino gehiago –kopuru zehatzik ez da ezagutzen– eragin zituen gertaeratik 85 urte bete diren egunean. Orduan gertatutakoa oroitzeko garrantzia nabarmendu du Garrastatxuk NAIZ Irratiari eskainitako elkarrizketan ere.\nJulian Rios alkateordeak, bestalde, data hori gogoratzearen garrantzia azpimarratu du, eta gaineratu «orain dela 85 urte Durangon gertatu zena munduko beste leku batzuetan gertatzen dela» egun, hala nola «Ukrainan, Yemenen edo Palestinan».


:::Kontzeptualizazioa eta kategorizazioa\n:::*Kontzeptualizazioa eta kategorizazioa\n:::Erreflexibotasuna / inpultsibotasuna\n:::*Erreflexibotasuna / inpultsibotasuna\n94. lerroa: 89. lerroa:\n::Irakasleak zehaztu behar du ikasestiloaren zein eremu diren garrantzitsuak, kontuan harturik ikasleen adina, heldutasuna, ikasgaia…\n::Bere ikasleen ezaugarrien araberako metodo eta gailuak aukeratu behar ditu.\n::Aztertu behar du nola egokitu diagnostikoak azalduko zaizkio datu anitzetara\n::Aztertu behar ditu inguruneko mugak (ikasgela mota, ikasle kopurua, ikastetxearen egitura eta cultura...)\n124. lerroa: 119. lerroa:\n133. lerroa: 128. lerroa:\n193. lerroa: 186. lerroa:\n::Zein da helburua: ikasleak guk hizkuntza baten ikaskuntzarako egoki ikusten ditugun estrategietara molda eraztea, ala alderantziz?\n::*Zein da helburua: ikasleak guk hizkuntza baten ikaskuntzarako egoki ikusten ditugun estrategietara molda eraztea, ala alderantziz?\n::Euskalduntzen diharduten ikasleen ikasestilo zabalduena erreflexio eta teorizazioarekin loturik balego, ez al luke honek aktibotasuna eta pragmatikotasuna bultzatzen duen planteamendu komunikatibo zabalduarekin talkarik egiten?\n::*Euskalduntzen diharduten ikasleen ikasestilo zabalduena erreflexio eta teorizazioarekin loturik balego, ez al luke honek aktibotasuna eta pragmatikotasuna bultzatzen duen planteamendu komunikatibo zabalduarekin talkarik egiten?\n::Euskalduntzea zertarako? Euskal tituludun erdaldunak sortzeko? Euskararen erabiltzaileak prestatzeko? Ala biak? Ikasestilo bakoitza ez al dago helburu jakin batekin lotuta? Hala balitz, ikasestiloz sailkatutako estrategia-bilduma osatu behar al da, helburu eta ikasle motaren arabera aukeratu ahal izateko?\n::*Euskalduntzea zertarako? Euskal tituludun erdaldunak sortzeko? Euskararen erabiltzaileak prestatzeko? Ala biak? Ikasestilo bakoitza ez al dago helburu jakin batekin lotuta? Hala balitz, ikasestiloz sailkatutako estrategia-bilduma osatu behar al da, helburu eta ikasle motaren arabera aukeratu ahal izateko?\n261. lerroa: 252. lerroa:\nOrri hau 22.728 aldiz bisitatu da.


jakintza ikastola: 2015-04\nUrtero bezela, 3 mailako gure kirolariak atletismoa egiteko aukera izan zuten aurreko larunbatean Anoetako belodromoan, bertan Ibaiko kirolariekin batera hainbat froga egin zituzten.\nLarunbat honetan ere izango dute aukera, 10:15tan Belodromoan egingo dugu bigarren saioa!\nBestetik atletismo taldekoek Irunen egin zen Gipuzkoako txapelketan parte hartu zuten, bertan 6 mailako ikasle den Leire Sainzek 3 postua lortu zuen hesi lasterketan. Zorionak!!!\n3.mailako Gorputz Hezkuntzako koreografiak\nGaia: bideoak, Gorputz Hezkuntza\n3.mailako ikasleek Gorputz Hezkuntzan dramatizazio eta dantzak gairekin lotuta landu ditugu. Dantza eta irudiekin sortutako koreografiak hemen dituzue.\nMendi-irteera: Aiako Harria\nGorputz Hezkuntzako 6.B eta 6.C-ko bideoak\nElirale antzerki konpainia bi urtekoen geletan\nMartxoaren 16 eta 17an Elirale konpainiakoen bisita izan zuten Haur Hezkuntzako 2 urtekoen geletako ikasleek. Beraien sormen prozesuaren lekuko izan ziren. Batzuk harridura handiz jarraitu zuten eta beste batzuk, aldiz, beldurtuta.\nGure txikitxoen erreakzioak ikusi ahal izateko hemen argazkiak edo bestela apirilaren 5an goizeko 11:00etan FR-3 Aquitaneko saioan ikus ditzakezue.\nHona hemen FR-3 telebistak bidali diguten mezua:\nLerrotxo hauen bitartez berriz ere eskaini zeniguten ongi etorria eta lan egiteko baldintza ezin hobeagoak eskertu nahi dizkizut. Eta bide batez, gurasoak eta umeak ! Badut uste programa polita jorratu dugula. Igandean emititzen dugu, frantses 3. kanalean goizeko 11:25-tan. Errepikapena ondoko ostegunean goizeko 9:00-tan.\n2.hiruhilabetekoari amaiera polita eta dibertigarria emateko, Haur Hezkuntza eta Lehen Hezkuntzako ikasleek abestiak eta koregrafia zoragarriak prestatu dituzte. Bideotan ikus ditzakezue zein ondo abestu eta dantzatu zuten.


Irekia Eusko Jaurlaritza - Gobierno Vasco :: EHAA xedapena 201902456\nEBAZPENA, 2019ko apirilaren 24koa, Ingurumen Administrazioaren zuzendariarena, zeinaren bidez Vitoria-Gasteizko Hiri Antolamenduko Plan Orokorraren aldaketaren ingurumen-txosten estrategikoa egiten baita, Mercedes Benz lantegiaren inpaktua txikitzeko hiriaren inguruan.\nGaiak: HIRI-ANTOLAMENDUKO UDAL-PLAN OROKORRAK; HIRI-PLANGINTZA; INGURUGIRO-INPAKTUA; ALDAKETA; VITORIA-GASTEIZ\nHurrenkenaren zenbakia: 201902456\nVitoria-Gasteizko Udalak, 2018ko urriaren 17an, eskabide bat aurkeztu zuen hasiera emateko ingurumen-ebaluazio estrategiko sinplifikatuaren prozedurari, honako plan honi dagokionez: Vitoria-Gasteizko Hiri Antolamenduko Plan Orokorraren aldaketa, Mercedes Benz lantegiaren inpaktua txikitzeko hiriaren inguruan. Eskabidearekin batera zenbait dokumentu aurkeztu ziren, hala nola planaren zirriborroa eta ingurumen-dokumentu estrategikoa, Ingurumen-ebaluazioari buruzko abenduaren 9ko 21/2013 Legearen 29. artikuluan eskatutako edukia zutela. Gainera, ingurumen-dokumentu estrategikoan, dokumentu hori landu duten pertsonak aipatzen dira, sinatuta dago eta amaiera-data dauka.\nAbenduaren 9ko 21/2013 Legearen 30. artikuluan ezarritakoa aplikatuz, 2019ko urtarrilaren 30ean kontsulta-izapidea egin zitzaien eraginpeko administrazio publikoei eta interesdunei, egoki iritzitako oharrak egin zitzaten, oinarritzat har bailitezke ingurumen-txosten estrategikoa formulatzeko eta, beharrezko iritziz gero, ingurumen-inpaktu estrategiko arruntaren ebaluazioa egiteko. Ohar horiek aintzat hartuko dira zehazteko nolako zabalera, xehetasun-maila eta zehaztasuna izan behar duen ingurumen-azterlan estrategikoak. Zehazki, honako hauei egin zitzaien kontsulta:\n– Eusko Jaurlaritzako Arabako Osasun Publikoaren eta Adikzioen Zuzendariordetza.\n– Ingurumen eta Hirigintzako Zuzendaritza. – Arabako Foru Aldundia.\n– Arabako Foru Aldundiko Euskara, Kultura eta Kirol Zuzendaritza.\n– Ebroko Konfederazio Hidrografikoa (URA Uraren Euskal Agentziaren bitartez).\n– Ihobe, Ingurumen Jarduketarako Sozietate Publikoa.\n– GADEN, Grupo Alavés para la Defensa y Estudio de la Naturaleza Elkartea.\n– Ekologistak Martxan Araba.\n– «Eguzkizaleak» aisialdirako elkartea.\nAbenduaren 9ko 21/2013 Legearen 30. artikuluan ezarritako epea amaituta, zenbait txosten bidali dituzte Kultura Ondarearen Zuzendaritzak eta Arabako Osasun Publikoaren eta Adikzioen Zuzendariordetzak (biak Eusko Jaurlaritzakoak), Arabako Foru Aldundiko Euskara, Kultura eta Kirol Zuzendaritzak eta URA Uraren Euskal Agentziak. Espedientean daude horien emaitzak.\nAbenduaren 9ko 21/2013 Legearen 6.2 artikuluan jasotako kasuen artean dago Gasteizko Hiri Antolamenduko Plan Orokorraren aldaketa, Mercedes Benz lantegiaren inpaktua txikitzeko hiriaren inguruan; izan ere, artikulu horretan ezartzen da zein diren ingurumen-organoak egindako ingurumen-ebaluazio estrategiko sinplifikatutik pasatu behar diren plan eta programak, honako hauek zehazteko: planak edo programak ez duela eragin nabarmenik ingurumenean, ingurumen-txosten estrategikoan ezarritakoaren arabera, edo plan edo programen gaineko ohiko ingurumen-ebaluazio estrategikoa egin beharra, ingurumenerako eragin garrantzitsuak ekar litzaketelako. Ingurumen-ebaluazio estrategiko sinplifikatua egiteko prozedura 29. artikulutik 32. artikulura bitartean arautzen da, abenduaren 9ko 21/2013 Legearen V. eranskinean ezarritako irizpideen arabera.\nLehenengoa.– Mercedes Benz lantegiaren inpaktua hirian txikitzeko Vitoria-Gasteizko Hiri Antolamenduko Plan Orokorrean egindako aldaketaren ingurumen-txosten estrategikoa formulatzea, jarraian zehazten den moduan:\nHAPO aldatzearen xedea da Mercedes Benz lantegiak haren inguruan duen inpaktua txikitzea; lantegiaren jarduera handitzen ari denez, instalazio berriak eraikitzeko premia sortzen ari da eta lantegitik plataforma logistikora doazen ibilgailuen trafikoa handitzen.\nBeraz, honako hau proposatzen da:\n– honako sektore hauek hiritar bezala birsailkatzea: S20 sektorea –565.378 m\n– lantegiaren ekialdean aparkaleku bat egitea; horretarako, antzinako ST4 sektorearen ekialdean kokatuta dagoen partzela birkalifikatuko da, hiriko berdegune izatetik aparkaleku pribatu izatera pasatzeko.\n– lantegia Vitoria-Gasteizko Garraio eta Logistikako Zentro Intermodalarekin lotzea.\n– lantegiaren produkzio-gunea handitzea; horretarako, EQ-1 –4.863 m\n– aldaketa honen esparruan Torrogiko errekak indarreko Plan Orokorraren dokumentazio grafikoan jasota duen marraketa zuzentzea, egoera errealera moldatzeko; erreka horretan egin zen ubideratze-obra bat, baina ez dago jasota aipatutako planoan.\nIzaera industrialeko hiritar eremu kontsolidatua da, eta trenbidearen ondoan dago.\nHAPOren aldaketaren eremutik igarotzen da Torrogiko erreka; erreka horren zati batean ubideratze-obra egin zen bere garaian. Erreka horren inguruan –20. eta 4. sektoreen artean– berdegune bat dago, Zadorraren ibaiertzak eta Zuazoko basoa eta Vitoria-Gasteizko mendi garaiak lotzeko sortu zena, Vitoria-Gasteiz inguratzen duen eraztun berdeari segida emanez.\nMercedes lantegia kokatuta dagoen lurzati osoa eta S20 sektorean kokatutako lurzatiak lurzorua kutsa dezaketen jarduerak izan dituzten edo dituzten lurzoruen inbentarioan daude jasota, eta honako kodeak dituzte: 01059-01463 (ibilgailu motordunen mantentze-lanak eta konponketak jasan ditu) eta 01059-00342 (ibilgailu motordunen fabrikazioa jasan du). Halere, ez da aurreikusten aldaketak eragingo dienik.\nAkuiferoen kutsadurarekiko kalteberatasun handiko bezala kalifikatuta dago eremua, Vitoria-Gasteizko akuifero kuaternarioaren gainean kokatua baitago.\nZortasun hidraulikoko, eta trenbidearen eta aireportuaren zortasun akustikoko guneek eragiten diote eremuari. Aurkeztutako dokumentazioaren arabera, kalitate akustikoaren helburuak betetzen dira.\nEremutik 300 metrora gutxi gorabehera, Zadorra ibaiaren ES 2110010 KBE Kontserbazio Bereziko Eremua dago, eta 400 metrora gutxi gorabehera, hegoalderantz, ES2110013 Arabako Lautadako Irla-hariztiak KBEa; inguruan, EAEko Korridore Ekologikoen Sarearekin lotutako elementuak daude; bestalde, aldaketaren jarduketa-eremuan, Batasunaren intereseko habitata dago –9240 Quercus faginea eta Quercus canariensis harizti iberiarrak– eta Batasunaren intereseko beste habitat batzuekin egiten du muga, 4090-elorri triskadun txilardi oromediterraneo endemikoekin, esaterako; ingurumen-dokumentu estrategikoan zehazten da aldaketak ez diela eragiten ez eremu babestuei ez eta haien babes-eremu periferikoei ere.\nHAPO aldatzeak ingurumenari dagokionez agian eragin ditzakeen inpaktu esanguratsuak.\nAgian izan ditzakeen ondorio kaltegarriak: eraztun berdean egun dagoen ebakia handitzea –egungo 20 metrokotik 22 metrokora– bidea egitearen ondorioz. Era berean, obrak egitean, lurzorua okupatzeaz gain, honako hauek gerta daitezke: lur-mugimenduak, hondeaketa-soberakinak, hondakinak sortzea, hautsa, zarata eta herritarrei eragindako eragozpenak, lurpeko urak kutsatzeko arriskua, landaredia galtzea; aurreikusitako jarduketak burutu ondoren, aipatzekoak dira baliabideak kontsumitzea, lantegiarekin zerikusia duten hondakinak sortzea, sistema hidrologikoari eragitea –lurzoruaren iragazgaiztasuna handitzea, akuiferoak kargatzeko ahalmena gutxitzea–, besteak beste.\nIngurumen-dokumentu estrategikoan jasota daude aurreikusitako jarduketek agian eragingo dituzten ondorioak txikitzeko neurriak.\nB) Proposatutako planaren ezaugarriak aztertu ondoren, eta abenduaren 9ko 21/2013 Legearen 31. artikuluarekin bat etorriz, lege horren V. eranskinean ezarritako irizpideak aztertuko dira, HAPO aldatzeak ingurumen-ebaluazio estrategiko arrunta behar duen ala ez zehazteko.\na) Planak zer neurritan ezartzen duen beste proiektu batzuetarako esparrua: aurkeztutako dokumentazioaren arabera, HAPOren aldaketak ez du biltzen ingurumen-inpaktuaren ebaluaziorik beharko luketen proiektuak garatzeko zehaztapenik.\nb) Planaren eragina beste plan eta programa batzuetan: ingurumen-dokumentu estrategikoan jasota dago zortasun hidraulikoek, trenbidetakoek, aeronautikoek eta aireportuetakoek eragiten diotela eremuari. Araudi horietan xedatutakoa bete beharko da, zehazki araudi hidraulikoan ezarritako zehaztapenak.\nc) Planaren egokitasuna ingurumen-baldintzak integratzeko, zehazki garapen jasangarria sustatzeko helburuarekin: lortu nahi den helburuetako bat da lantegiak bere inguruan duen inpaktua txikiagotzea, inguruetan trafikoa gutxitzea ingurune industrialera desbideratzeko. Gainera, artifizialdutako lurzoruen erabilera handitzea sustatzen da, lurzoru berriak okupatu ordez.\nd) Planarekin edo programarekin lotutako ingurumen-arazo garrantzitsuak: espero daitezkeen inpaktu garrantzitsuenak eraikina eta bide berriak eraikitzeko obrekin zerikusia dutenak izango dira (lurzorua okupatzea, lur-mugimenduak, partikulak aireratzeak eta zaratak direla-eta eragindako kutsadura atmosferikoa, landaredia galtzea, baliabideak kontsumitzea...) eta aurreikusitako jarduketak inplementatzeari lotutakoak, esaterako sistema hidrologikoaren eragitea (lurzoruaren iragazgaiztasuna handitzea, akuiferoak kargatzeko ahalmena gutxitzea) eta Vitoria-Gasteizko eraztun berdearen gaineko zuloa handitzea.\ne) Plan Berezia egokitzat jotzen da ingurumenaren arloko legeria –Europakoa nahiz Espainiakoa– ezartzeko.\nOndorioen eta agian eragindako eremuaren ezaugarriei dagokienez, eta zehaztapenetan kontuan hartuta HAPO aldatzea eta ingurumen-txosten estrategiko honetan adierazitako alderdiak, ez da aurreikusten hura gauzatzetik sortutako ingurumen-arazo garrantzitsurik izango denik, betiere, besteak beste, honako gai hauetan indarrean dagoen araudian ezarritakoa betetzen bada: segurtasuna eta osasuna, ingurumena, natura-ondarea, kultura-ondarea, paisaia, kutsadura akustikoa, hondakinak eta lurzoru kutsatuak eta urak; bereziki, indarreko uren araudian xedatutakoari jarraituko zaio.\n3.– Neurri babesle eta zuzentzaileak honako arau hauei jarraituz gauzatuko dira: indarreko araudia, ingurumen-txosten estrategikoa formulatzen duen ebazpenean ezarritakoak, eta, aurrekoaren aurkakoa ez den edozertan, ingurumen-agiri estrategikoan eta HAPOren aldaketan bertan jasotakoarekin bat etorriz. Besteak beste, neurri hauek hartu beharko dira:\n– Torrogiko errekaren ibilgunearen indarreko HAPOren dokumentazio grafikoa zuzentzeko proposamenari dagokionez egun duen egoerara egokitzeko, eta, dagoeneko egina dagoen ubideratze-obraren trazadura berriaren muga alde batera utzita, aintzat hartu behar da trazadura zaharra oraindik ere jabari publiko hidraulikoa dela, eta, horrela jasota geratu beharko dela proposatutako ordenazio-plano berrietan. Urei buruzko legeetan ezarritakoa bete behar da, batik bat EAEko Ibaiak eta Errekak Antolatzeko Lurralde Plan Sektorialak ezarritakoa. Aurreikusitako aparkalekua ezingo da kokatu errekaren gainean ez eta hura babesteko zortasun-eremuan ere.\nBeraz, HAPOan proposatutako aldaketa onartzeko dokumentazioan, jabetza publiko hidraulikoaren mugaketa grafikoarekin zerikusia duten alderdiak eta Mercedes lantegia CTV Gasteizko Garraio Zentroarekin lotzeko bidearen diseinua zuzendu beharko dira.\nJarduketa-eremuan espezie inbaditzaileen presentzia detektatzen bada, gai horretan eskumena duen organoari kontsulta egitea gomendatzen da, espezie horiek deuseztatzera bideratutako neurriak hartzeko.\n– Hondakinen sorrera eta kudeaketa: obrak egin bitartean sortutako hondakinak eta indusketaren, eraispenen eta garbiketa-kanpainaren soberakinak kudeatzeko, Hondakinei eta Lurzoru Kutsatuei buruzko uztailaren 28ko 22/2011 Legean eta berariazko araudietan xedatutakoa beteko da.\nEraikuntza- eta eraispen-hondakinak Eraikuntza- eta Eraispen-hondakinen Kudeaketa arautzen duen uztailaren 26ko 112/2012 Dekretuan xedatutakoaren arabera kudeatuko dira.\n– Induskatutako lurzoruen kontrola: Vitoria-Gasteizko Udalari eta Ingurumen Sailburuordetzari jakinarazi beharko zaizkie lur susmagarriak hautemateagatiko kutsadura-arrasto guztiak, Lurzorua Kutsatzea Saihestu eta Kutsatutakoa Garbitzeko ekainaren 25eko 4/2015 Legearen 22.2 artikulua betetzeko.\nEra berean, lurzorua kutsa dezaketen jarduerak izan dituzten edo dituzten lurzoruak ukituak izan badaitezke, lurzoruaren kalitatea adierazteko izapidea egin beharko da, baldin eta Lurzorua kutsatzea saihestu eta kutsatutakoa garbitzeko ekainaren 25eko 4/2015 Legearen 23. artikuluan aurreikusitako egoeraren bat gertatzen bada.\nZaratari buruzko azaroaren 17ko 37/2003 Legea garatzen duen urriaren 19ko 1367/2007 Errege Dekretuaren 22. artikuluan aurreikusitakoaren arabera, zonakatze akustiko, kalitate-helburu eta isurpen akustikoei dagokienez, obrak egitean erabiliko diren makinak egokitu egin beharko dira kanpoan erabiltzeko makinen soinu-isuriei buruz indarrean dagoen araudian ezarritako aginduetara, eta, bereziki, egokitu beharko dira, hala badagokie, Kanpoan erabiltzeko makinek ingurumenean sortzen dituzten soinu-igorpenak arautzen dituen otsailaren 22ko 212/2002 Errege Dekretuan (apirilaren 28ko 524/2006 Dekretuak aldatua) eta arau osagarrietan ezarritakora.\n– Urak babestea:\nObretan, lurrazaleko uretara solidoak ahalik eta gutxien iristeko neurriak hartuko dira; adibidez, jalkitze-tangak, sedimentu-tranpak edo iragazkiak.\n– Lorategietako jardueretan, bertako biodibertsitatea sustatzeko jarduerak bultzatuko dira, jasangarritasun-irizpideak lehenetsiz jarduera horietan, espezie inbaditzaileak sartzeko arriskua murrizteko. Horretarako, «Lorategi eta berdegune jasangarriak diseinatzeko eskuliburua» argitalpenean jasotako gomendioak eta neurriak erabiliko dira. Eskuliburua Eusko Jaurlaritzako Ingurumen, Lurralde Plangintza eta Etxebizitza Sailak sortu zuen.\nIV. Ingurumen Esparru Programa 2020 egitasmoak eraikingintza eta eraikuntza jasangarriagoa sustatzea ezarri zuen lehentasun gisa, baliabideak euren bizi-ziklo osoan erabiltzea eta ostean ere sortutako hondakinak aprobetxatzea lehenetsiz [2017rako lehentasuna]. Horrenbestez, kontuan izan beharko dira eraikingintza jasangarriko gidetan jasotako gomendioak eraikinetan energia-aurrezpena eta -efizientzia bultzatzeko, bai eta energia berriztagarriak sustatzeko ere. Neurri horiek, gutxienez, alderdi hauetan eragin beharko dute:\n– Energia. Iturri berriztaezinen bidez sortutako energia-kopurua edo -kontsumoa murriztea. Etorkizuneko eraikingintzara hobekien egokituko den energia berriztagarria aprobetxatzeko sistemak ezartzeko bideragarritasuna aztertzea (eguzki-energia, termikoa, fotovoltaikoa, energia geotermikoa edo biomasa).\n– Edateko ura. Edateko uraren kontsumoa murriztea. Eraikingintza berrian, ura eta energiaren kontsumoa aurrezteko sistemak ezartzea (difusoreak, itzaltzeko eta pizteko sentsoreak, kontsumo baxuko argiztapena eta abar).\nBigarrena.– Ingurumen-dokumentu estrategikoan eta ingurumen-txosten estrategiko honetan ezarritakoa oinarri hartuta, zehaztea ez dela aurreikusten Mercedes Benz lantegiaren inpaktua hirian txikitzeko Vitoria-Gasteizko Hiri Antolamenduko Plan Orokorrean egindako aldaketak eragin garrantzitsurik izango duenik ingurumenean, eta, beraz, ez dela ingurumen-ebaluazio estrategiko arruntik egin behar.\nLaugarrena.– Ebazpen hau Euskal Herriko Agintaritzaren Aldizkarian argitara dadila agintzea. Ingurumen-ebaluazioari buruzko abenduaren 9ko 21/2013 Legearen 31.4 artikuluak ezarritakoaren arabera, ingurumen-ebaluazio estrategiko honek indarra galduko du eta berezko dituen efektuak sortzeari utziko dio, behin Euskal Herriko Agintaritzaren Aldizkarian argitaratu eta lau urteko gehieneko epean, Vitoria-Gasteizko Hiri Antolamenduko Plan Orokorrean egindako aldaketa onartzen ez bada. Kasu horretan, berriro hasi beharko da planaren ingurumen-ebaluazio estrategiko sinplifikatuaren prozedura.


Oihaneder Euskararen Etxea - Komunitatea\nAlaine Agirre idazlea abenduaren 13an Judimendiko liburutegian\nEgilea: Kultura gizarte etxeetan | Iruzkinik gabe\nUdalaren Liburutegi Sareak “Idazleekin solasean” izeneko programa du martxan, euskal idazleak liburutegietara ekarri eta irakurleengana hurbiltzeko, eta asmo horretan Karmele Jaio aritzen da dinamizatzaile lanetan. Urte bukaera gertu dugun honetan,…\nazaroa 8, 2017\nJuan Luis Zabala idazlearen solasaldia Aldabeko liburutegian\nUdalaren Liburutegi Sareak antolatzen duen “Idazleekin solasean” izeneko programaren barruan, Juan Luis Zabala etorriko da azaroaren 15ean Aldabe gizarte etxeko liburutegira. Karmele Jaio idazle gasteiztarra arituko da aurkezle eta dinamizatzaile….\nZaldieroa marrazkilaria Salburuko liburutegian\nZaldieroa, Patxi Huarte marrazkilaria eta komikigilea, bere lanari buruz arituko da, sorkuntzaz, ordenagailuez, iritziez, tintaz, paperez, Twitterrez eta munduaz, eta bizitzaz oro har. Parte hartzea biziki eskertuko du. Eguna: Azaroak…\nIzan Media tailer arrakastatsuak, teoriatik praktikara pasatzeko\nEgilea: Hala Bedi Irratia | Iruzkinik gabe\nGiro ederrean ospatu genituen Izan Media tailerrak Oihaneder Euskararen Etxean. Hala Beditik eskerrak eman nahi dizkiegu tailer hauek posible egin dituzten guztiei: Hala Bedi Tabernako zerbitzariak, tailerrak euren borondatez eskaini…\niraila 19, 2017\nGraffitiei buruzko ikastaroa, euskaraz, Pilarreko gizarte etxean\nGraffitiak baditu mila aurpegi: spray kultura alternatiboaren bideetatik izeneko kultur ikastaroa programatu du Udaleko Kultura Zerbitzuak Pilarreko gizarte etxean. 10 saio izango dira guztira, urriaren 4tik abenduaren 20ra bitarteko asteazkenetan,…\nIrakurketa kluba euskaraz komikien inguruan Salburuko gizarte etxean\nUdalaren Liburutegi Sareak komikia ardatz duen irakurketa klub bat programatu du urteko azken hiruhilabeterako. Komikiak irakurtzea gustuko baduzu, anima zaitez eta parte hartu. Hiru saio dira, besterik ez, urriko, azaroko…\nuztaila 20, 2017\nGasteizko Udalak gizarte etxeetako jarduera-programa aurkeztu du 2017-18 ikasturterako. Eskaintza zabala da hiriko gizarte etxe eta kirol instalazio guztietan, hainbat alorretan: kirola, kultura, gizarte sustapena, berdintasuna, ludotekak, etab. Kulturaren alorrean…\nIrakurri, gozatu eta oparitu kanpainaren maiatzeko irabazleei zorionak!\nIrakurri, gozatu eta oparitu ekimenak aurrera doa eta apirila eta maiatza bitartean parte hartu duten irakurleen artean 30 euroko txeke-opariak zozketatu ditugu. Hauek dira irakurle irabazleak: ILARGI DOMEZAIN AMOR ESTITXU…\nKattalin Miner eta Karmele Jaio tar-tar-tar, Pilarreko liburutegian maiatzaren 10ean\nUdalaren Liburutegi Sareak solasaldi berri bat antolatu du “Idazleekin solasean” izeneko zikloaren barruan. Euskaraz idatzitako literaturaren inguruan jardutea da ziklo horren xedea, eta horretarako idazleak liburutegietara etortzen dira haien lanaz…\napirila 20, 2017\nXabier Amurizaren monologo literarioa apirilaren 25ean Aldabeko liburutegian\nLiburu Eguna dela eta, Udalaren Liburutegi Sareak programazio berezia prestatu du egun hauetarako, horien artean Xabier Amuriza idazle eta bertsolariaren Zein ongi bizi zen Ulises izeneko monologo literarioa. Aldabeko gizarte…


'Paperezko hegazkinak' proiektatuko da larunbatean Zinema Txikian : Oarsoaldeko Hitza\n'Paperezko hegazkinak' proiektatuko da larunbatean Zinema Txikian\nHilaren 14ean izango da ikusgai Donibaneko Juanba Berasategi aretoan 'Paperezko hegazkinak' eta beti bezala, euskaraz.\n‘Paperezko hegazkinak’ da Zinema Txikian proiektatuko den hurrengo filma.\nAurrera jarraitzen du Pasaiako Zinema Txikiak. Hilaren 14ean (larunbata) Paperezko hegazkinak proiektatuko da Donibaneko Juanba Berasategi aretoan, 17:00etan. Gazte harrigarria 4 eta 10 urtetako haurrei zuzenduta dago eta beti bezala, filma euskaraz hutsean izango da.\nIkasturte hasieratik abian da Pasaiako gurasoek sustaturiko eta udalak lagundutako Zinema Txikia zikloa. Zinemaren bitartez, euskara haurrengana hurbiltzea izango du helburu egitasmoak. Aurreko bi urteetan arrakasta esanguratsua izan du Pasaiako Zinema Txikiak. Mota askotako filmak proiektatuko dituzte, betiere haur eta gazteei zuzendutakoak izango dira.


Patxi Xabier Razkin da Lakuntzako alkate berria - Lakuntza - Guaixe.eus\nUdalen osaketa 2015\nPatxi Xabier Razkin da Lakuntzako alkate berria\nGuaixe 2015-06-18 19:45\nLarunbat eguerdian osatu zen Lakuntzako udal berria. EH Bilduko 9 zinegotzik izango dute herria gidatzeko lana: Patxi Xabier Razkinek, Juantxo Gayak, Aitor Garciak, Rafael Etxeberriak, Ruben Rodriguezek, Javier Ardaizek, Izaskun Igeltzek, Pello Ruizek eta Josu Imazek. Guztiek “legeak hala agintzen duelako” formularekin hartu zituzten euren karguak eta Patxi Xabier Razkin aukeratu zuten alkate. Razkinek emandako babesa eskertu zien herritarrei eta guztien artean lan egiteko gonbitea egin zuen. EH Bilduk gobernatutako gainontzeko udaletan bezala, lau ardatzetan lan egingo zutela nabarmendu zuen “gardentasunarekin, herritarron parte hartzea sustatuz, pertsona guztiendako eskubideak bermatuz eta erabakitzeko eskubidearen alde lan eginez”.\nBestalde, Rafael Pellejerok orain arteko alkate Jose Ramon Garinek eta Oihane Uribeetxeberria zinegotziak egindako lana bihotzez eskertu zuen eta eredu jarri zituen “horrela egiten delako Euskal Herria”. Txalo zaparrada artean horrela ekin zion ibilbide berriari Lakuntzako Udalak.\nEH Bildu bozkatuena Lakuntzan\nGuaixe 2015 mai 24 Lakuntza


UEUko ikastaroak egin dituztenentzako diru laguntzak - Sakanako Mankomunitatea\nUEUko ikastaroak egin dituztenentzako diru laguntzak\nUEU-ko ikastaroak egin dituztenentzako diru laguntzak jasotzeko eskabideak aurkezteko epea 2016ko abenduaren 2ra artekoa izanen da. Eskaera orria.\nUEU-KO IKASTAROAK EGIN DITUZTENENDAKO DIRU-LAGUNTZAK: OINARRIAK\n1. Oinarrien xedea. Oinarri hauen xedea da UEUko ikastaroak egin dituzten Sakanako herritarrei diru-laguntza emateko modua arautzea.\n2. Diru-laguntzaren gaiak. Diruz lagunduko da 2016an egindako UEUko ikastaroen matrikula. Ez dira diru lagunduko ez egoitza ez eta kilometrajea ere. Ez dira diruz lagunduko Sakanako Mankomunitateko langileek egindako ikastaroak.\n3. Diru-laguntzaren zenbatekoa. Objektu honetarako, guztira, 500,00 euro erabiliko dira, Euskera Zerbitzuko 2016ko ekitaldiko aurrekontuetako 4 3350 4820001 (UEUko ikastaroetarako diru-laguntzak) kontu-sailean jasotako kredituaren kontura. Baimendutako gastua handitu edo murriztu ahal izango du aldaketaren zenbatekoaren arabera eskumena esleituta duen organoak. Dena den, horrek ez du beste deialdi bat egitea ekarriko.\nDiru-laguntzek deialdiari esleitu zaion diru-kopurua baino gehiago jotzen badute, aurrekontuetan gehienez ere aurreikusi den diru-esleipena behar den epean eta behar den moduan aurkezten diren eskaeren artean zatituko da, deialdiko baldintzak betetzen dituztenen artean betiere.\nDena den, diru-laguntzen onuradunek ezin izanen dute 200 euro baino gehiagoko laguntzarik jaso deialdi bakoitzeko.\n4. Deialdiaren publizitatea. Deialdi hau aditzera emateko, prentsa oharra bidaliko da hedabideetara. Horretaz gain, deialdiaren testu osoa Sakanako Mankomunitateko webgunean eta Nafarroako Aldizkari Ofizialean argitaratuko da.\n5. Eskabideak aurkezteko epea. Eskabideak aurkezteko epea 2016ko abenduaren 2ra bitartekoa izango da. Epe hori luzaezina izanen da.\n6. Aurkeztu beharreko dokumentazioa. Honako dokumentazioa aurkeztu beharko da Sakanako Mankomunitateko erregistroan:\na) Eskabide ofiziala beteta.\nb) Eskatzailearen nortasun agiriaren kopia.\nc) Erroldatze ziurtagiria.\nd) UEUk eginiko asistentzia ziurtagiria.\ne) Matrikularen ordainagiria.\nf) Kilometrajearen agiria edo garraio-txartelak (ikasle zein langabetuendako).\ng) Aitorpena, objektu honetarako administrazio publikoei edo entitate pribatuei eskatutako edo haiek emandako diru-laguntza guztiena. Adierazi beharko da eskaerak ebazteke edo ebatzita dauden; azkenengo kasu horretan, erantsiko da kontzesioari buruzko ebazpenaren kopia.\nHori dena zuzenean edo Herri Administrazioaren Araubide Juridikoari eta Administrazio Prozedura Erkideari buruzko azaroaren 26ko 30/1992 Legeak aurreikusitako beste prozeduraren bat erabiliz egin ahal izango da. Hona helbidea:\n7. Eskatzaileek bete beharreko baldintzak. Honako baldintza hauek betetzen dituztenek eskatzen ahal dituzte diru-laguntzak, baldintzak eskaerak aurkezteko epea bukatzen den egunerako bete beharko direlarik:\na) Diruz lagundutako ikastaroaren %80an parte hartu duela frogatzea.\nb) Sakanan erroldatuta egotea.\nc) Sakanako Mankomunitatearekiko zerga betebeharrak ordainduta izatea (Mankomunitateak ofizioz egiaztatuko du inguruabar hori eta behar den eginbidearen bitartez jasoko).\n8. Aurkeztutako eskabidean egindako okerrak zuzentzea. Aurkeztutako dokumentazioan okerrik dagoela edo agiriren bat falta dela ikusten bada, hamar egun emango zaizkio eskatzaileari akatsak zuzentzeko edo agiriak osatzeko. Epe hori igaro eta akatsa zuzendu edo agiriak osatu ez badira, eskatzaileak eskaeran atzera egin duela ulertuko da. Sakanako Mankomunitateko lehendakariak horretarako ebazpena egingo du.\n9. Ebazpena. Deialdi honetako diru-laguntzak esleitzeko ebazpena Sakanako Mankomunitateko lehendakariak emango du Euskera Batzordearen irizpena aintzat hartuz, hamabost eguneko epean. Ebazpen hori interesdun guztiei jakinaraziko zaie. Esleipen ebazpenean nori eman zaion diru-laguntza zehaztu behar da, eta berariaz adierazi behar da gainerako eskaerak ezetsi direla. Era berean, ebazpenak adierazi beharko ditu haren aurka jotzeko dauden errekurtso bideak, zein organoren aurrean aurkeztu behar diren eta zein epe dagoen hori egiteko, beste edozein errekurtso bide erabiltzeko eskubidea baztertu gabe.\nEbazpena eman eta ordaintzeko epea lau hilabetekoa da, gehienez ere. Diru-laguntza eman eta ordainketa agintzeko ebazpena emateko epea 2016ko urtarrilaren 30ean amaituko da.Behin epe hori berariazko ebazpenik eman gabe igaro eta gero, eskaera ezetsitzat jotzen ahalko da.\n10. Diru-laguntzaren ordainketa. Diru-laguntzak ordainketa bakarrean pagatuko dira: banku transferentzia eginen da eskatzaileek adierazitako kontu korrontearen zenbakian.\nOnuradunen bati esleitutako laguntzaren zenbatekoa murrizten bada dokumentazio osoa ez aurkezteagatik, ez justifikatzeagatik edo epeak edo deialdiko oinarrietakoren bat ez betetzeagatik, soberakina gainerako onuradunen artean proportzionalki banatzen ahalko da.\n11. Bateragarritasuna. Deialdi honetako diru-laguntzak bateragarriak dira beste erakunde publiko zein pribatuk objektu berberaz emandakoekin, betiere gainfinantzaketarik gertatzen ez bada.\n12. Diru-laguntzen itzulketa. Diru-laguntza zati bat edo osoa edo itzuli beharko da ondotik azaltzen direnak gertatzen direnean:\na) Diru-laguntza eskuratzea horretarako eskatzen diren baldintzak bete gabe.\nb) Eskatzen diren agiriak ez aurkeztea horretarako ezarritako epean.\nc) Objektu bera duten eta bateraezinak diren diru-laguntzak aldi berean jasotzea.\nd) Nahitaez onartu behar diren egiaztapenak ez onartzea edo oztopatzea.\n13. Arau-hauste eta zehapenak. Arau-hauste eta zehapenei dagokienez, Diru-laguntzei buruzko azaroaren 17ko 38/2003 Lege Orokorrak eta uztailaren 21eko 887/2006 Errege Dekretuaren bidez onartutako Diru-laguntzen\nArautegi Orokorrak aginduko dute.\n14. Datuen babesa. Eskatzaileen datuak babesteari buruzko abenduaren 13ko 15/1999 Lege Organikoan ezarritakoaren arabera tratatuko dira. Eskatzaileek ematen dituzten datuak Sakanako Mankomunitateak kudeatzen dituen datu pertsonalen fitxategietan sartuko dira. Betiere helburua izango da diru-laguntzen deialdi hau eta horrekin zerikusia duen beste edozein administrazio espediente kudeatzea. Fitxategi horren arduraduna Sakanako Mankomunitateko Euskera Zerbitzua izango da, eta sartu, zuzendu, ezereztu eta aurka egiteko eskubideak Sakanako Mankomunitatea duen jendearendako harrera bulegoan (Lakuntzan, Uriz 32) egikaritu ahal izango dira.\n15. Ordezko arauak. Deialdi honetan aurreikusten ez den orotarako Administrazioari buruzko uztailaren 2ko 6/1990 Foru Legea eta Diru-laguntzei buruzko azaroaren 17ko 38/2003 Legea aplikatuko dira.\n16. Errekurtsoak. Deialdi honen aurka, baita oinarri hauen aurka eta haiek betearazteko hartzen diren ebazpenen aurka ere, errekurtso hauetako edozein aurkezten ahalko da, aukeran:\na) Berraztertzeko errekurtsoa, egintzaren organo egileari zuzendua, hilabeteko epean, hel egiten den egintza jakinarazi edo argitaratu eta biharamunetik hasita.\nb) Gora jotzeko errekurtsoa, Nafarroako Administrazio Auzitegiari zuzendua, hilabeteko epean, hel egiten den egintza jakinarazi edo argitaratzen denetik aitzina.\nc) Administrazioarekiko auzi-errekurtsoa, Administrazioarekiko Auzien Epaitegiari zuzendua, bi hilabeteko epean. Hel egiten den egintza jakinarazi edo argitaratu eta biharamunean hasiko da epe hori.\nErantzunak desaktibatuta daude UEUko ikastaroak egin dituztenentzako diru laguntzak sarreran\n← Errotulua euskaraz jartzeko diru laguntzak\nUr Zerbitzuan ofizial lanposturako oposizio-lehiaketa. Onartuen behin-behineko zerrenda. →


Berrikuntza eta Proiektuak — Urnietako Salesiarrak\nHasiera › Ikastetxea\t› Guri buruz\t› Berrikuntza eta Proiektuak\nHezkuntza, proposatutako helburuak lortzeko baliabide, pertsona eta material asko behar diren prozesu konplexu bat da..\nGure ikastetxean hezkuntza hobetzeko maila desberdinetan programatzen eta ezartzen diren hainbat esku-harmen aurkezten dizkizuegu..\nEFQM Kudeaketa Sistema\nIkastetxearen jarduera kudeatzeko modua hobetu asmotan, 1998an gure eskolako liderrek EFQM europar ereduaren sistema ezartzea erabaki zuten eta lehenengo Kalitate Taldea sortu zen.\nUrte hartatik, 1998, gaur arte Zuzendaritza Taldeko kide batzuk EFQMri buruzko prestakuntza jaso dute eta ikastetxean bere ezarpenean buru egin; gaur egun lau dira Euskaliteko Ebaluatzaile Klubeko kide direnak.\nGesco Consultores eta Euskalit erakundeen kolaborazioarekin kontatu da prestakuntza eta aholkularitzarako.\n2000 urtean lehenengo Autoebaluazioa egin zen ikastetxean; ondorengo urteetan, urteko bat; 2003an Eusko Jaurlaritzako Hezkuntza saileko adituek ebaluatua izan zen aurreneko memoria idatzi zen. 2004ean Euskalitek ikuskatzeko memoria idatzi zen 2004an Zilarrezko Qa lortuaz.\nIkastetxeko pertsona guztiak prozesuan parte hartu zuten eta bertan darraite sistema eta bere gauzatzea sostengatzen Prozesu Taldeetan parte hartuz.\nIkastetxeko kudeaketa sistemak pertsonen inguruan duen pisua nabarmena delaz jabeturik, 2004an Zuzendaritza Taldeak beste pauso bat ematea erabaki zuen eta beste hiru ikastetxerekin Inverstors In People-n formatu eta ikastetxean ezartzeko inplikatuz, Kalitateko Euskal Agentziaren proiektu baten barne.\nInvestors In People organizazioan prestakuntza eta garapenaren kudeaketaren etengabeko hobekuntzako dinamika ekartzen duen erreminta bat da eta langile denek kudeaketaz sumatzen dutena jasotzeko balio duena.\nBere garapenak honako hau suposatzen du:\nIkastetxeak langileen prestakuntza eta garapena nola kudeatzen dituen neurtzeko erreferente bat edukitzea..\nOrganizazioan dauden hobetzeko eremuak identifikatzeko neurketaren emaitzak langileen iritzietatik jasotzen dira..\nEzartzeko Akzioak zehaztu..\nAholkulariek egin dituzte elkarrizketak, ikastetxeko diagnostikoa eman digute, eta Hobetzeko Eremuak adostu ditugu.\nGaur egun Akzio Planak burutze prozesuan gaude eragiten dieten prozesuen erdian sartuz, helburu bezala pertsonen garapeneko kudeaketan Hobekuntza etengabea izanik.\nIRALE, Irakaslegoaren Euskalduntzea\nDBH eta Batxiler etapetan Euskaraz ematen dira klaseak, Lengua Castellana ezik, eta Heziketa Zikloak Euskalduntzeko bide estrategiko bat planifikatu dugu.\nZikloetako irakasle gehienak Euskaraz klaseak emateko kualifikatuta daude, eta osotasunera iristeko, ikastetxeak, irakasleek modu mailakatu batean liberazio baimenak eska ditzaten, pausuak eman ditu era horretara prestaketa jaso eta eskatutako tituluak gainditu ahal izateko.\nZenbait irakasle, beraien kabuz eta beren borondatez, beraien aisialdian, denbora eta esfortzua dedikatzen ari dira Euskararen menperatze maila hobetzeko formazioa jasoz.\nBestalde, ikastetxeak Eusko Jaurlaritzako LHko Zuzendaritzako LHko materialak euskarara itzultzeko proiektuan parte hartzen du: apunteak, liburuak...\nIkastetxeak egin duen Euskararekiko aukera agirian da, baina ikasketetara murrizteko eta ikasleek Euskara ikastearekin bakarrik lotzeko arriskua dugu.\nEguneroko bizitzako hainbat esparrutan erabilera bultzatu asmotan Ulibarri Plana: hizkuntza normalkuntza proiektua txertatu dugu.\nGure ikasle eta langileen hainbat girotan Euskararen erabilera formala eta ez formalaren ikerketa-diagnosiaren bitartez, beraien normalizazioa hobetu dezaketen alderdietan eragitea planifikatzen da.\nEra berean, hizkuntza sendotzeko Barnetegietan egun batzuk pasatzeko hainbat talderentzako parte hartzea programatzen da.\nAgenda 21 - Ingurugiroa\nIkastetxeko Agenda 21 lan egiteko proposamen berritzailea da, ikasleriak bere inguruko ingurugiro arazoak aztertu eta ulertzea bultzatzen duena, eta herritar arduradun bezala gizarte justuago eta ekologikoki jasangarriago baten alde jokatzeko prestatzen duena.\n3 oinarrizko osagarri garatzen ditu: ikastetxeko eta inguruko ingurunearen iraunkortasuna, berrikuntza kurrikularra eta erkidegoan parte hartzea.\nBeste bi ikastetxe eta Urnietako udalarekin elkarlanean planifikatu da proiektu hau.\nCEIDA, ingurugiroari buruzko aholkularitzak kolaboratzen duen ondorengo oinarrizko ekintzetan garatzen da:\nInformazioa, motibazioa eta prestaketa ekintzak..\nDiagnosia, proposamenak eta planifikazioa: udaletxea, ikastetxe eta familietan..\nInterbentoreen komunikazioa eta erakusketa publikoa datorren ikasturterako..\nPBL, Ikasketa Estragegia\nBizitzea suertatu zaigun gizarte hau etengabe eboluzionatuz doa eta sortzen diren aldaketek, jakina, gure inguruko jendeari eragiten diete, eta ondorioz, era garrantzitsu batean, gure hezkuntza sektoreari. Neurri batean behar eta eskaera horiei erantzuna ematea beharrezkoa da.\nPBL trebeziak eta ezagupenak garrantzi berbera duten irakaskuntza-ikaskuntza estrategia bat da.\nProzesu linealari uko egiten zaio (irakasleak informazioa ematen du – ikasleak ikasi – irakasleak ikasitakoa erabiltzeko arazo bat aurkezten du).\nBeste zikliko baten ordez (Irakasleak arazo bat aurkezten du – ikasle talde batek ikasi nahi dena identifikatzen du – informazioa ikasten du – arazoa ebazten du – beste berri bat identifikatzen du).\nLehenengoa ezaguerak jasotzean zentratzen da: informazioa memorizatu gero ebaluazio bati erantzunez ikaslea gogoratzen den edo ez ikusteko. Bigarrena, aldiz, ziklikoa da, talde lanean informazioa jasoz arazoak konpontzeko trebeziak garatzean datza.\nFinean, bere hezkuntza prozesua amaitzean, ikasleak:\nAurreko prozesuarekin: ezaguera asko, kontzeptu asko..\nPBL prozesuarekin: arazoei aurre egin eta irtenbideak bilatzeko gaitua dago; ikasten jarraitzen ikasi du..\nGure ikastetxeak 2002tik, pixkana estrategia hau maila desberdinetan sartu du; horretarako irakasle denen oinarrizko formazioa eta beraien klasean erreminta hau darabiltenen formazio espezializatua planifikatu ditu.\n“Adimen Emozionala, pertsonen arteko komunikazio azpian dauden sentimenduak bereizteko sentsibilitatea eta kontzientzia erabiltzeko gaitasuna da, eta pentsatu gabe eta odolbero erantzuteko tentazioari eustekoa, harmenez, autentikotasunez eta zintzotasunez jokatzeko gaitasuna ere bai”.\nHezkuntza arloan, pertsonen arteko harremanetan ematen den zerbait funtsezkoa da: ikasleak beraien artean, irakasleekin, langileak beraien artean, familiaren inguruko partaideekin…\nZuzendaritza Taldeak, beren borondatez, Gipuzkoako Aldundiak lagundutako proiektu batean parte hartzeko eskaintza egin zien irakasleei.\nDagoenekoz formazioko hiru maila jaso ditugu (irakasleri osoak), maila pertsonalean lan egitera zuzenduak, eta 2007/08 ikasturtean geletara zabaldu da.\n4 irakaslek Adimen Emozionaleko Aditu maila burutu dute. Berauek dira AE ikasleekin lantzeko programa koordinatzen dutenak.\nFamiliei ikastaroak ematen hasi gara, bigarren mailara arte.\nHurrengo erronka enpresei formazioa eskaintzea izango da.\nZelula Flexiblea, SMC\nProiektu honen garapenean Tknikako helburuak onartzen dira, proiektu honekin kolaboratzen duen zentruarenak, alegia.\nBeronen helburu estrategikoak bezala honakoak aitatu ditzakegu:\nIndustri automatizazioaren arloan erabaki estrategikoak hartzeko gaitzea, enpresan teknologia honen egoera eta garapena ezagutuaz, bere potentziala eta proiekzioa.\nTeknologia menperatzea lortzea, Tknika erreferente eta enpresa eta erakundeekin kolaboratzaile izanik eta gure inguruan kolaborazio sareak sortzea.\nGizartera modu eraginkorrean iristea, zentru integralen, enpresen e.a. bitartez (lortutako ezagupenen transferentzia).\nOndorengo jarduketa eremuak garatuko dira:\nKomunikazio industrialak; bus desberdinekin eta komunikazio sareekin erlazionatutako jarduerak: RS232/ RS485, Controller Link, Ethernet, Scada….\nPCL's en programazio aurreratua: HAS sistema, OPC serbidoreak..\nMES-en ezarketa: HAS sistema, EDMES programa, SPC, TQM moduluak “Factory dinamics”ekin erlazionatutako kontzeptuak..\nAzken urteotan ikastetxeak Ingeniari Tekniko Industrialeko Eskola desberdinekin kolaboratzen du, azken kurtsoko ikasleei beraien karrerako bukaerako proiektua gurean egiteko aukera emanaz.\nGure teknikoek animatzen eta tutorizatzen dute beraien lana, gure instalazioetan eta ikastetxearen ekipamenduekin egindakoa.\nAzken urteotan garatu diren proiektu batzuk:\nZelula Flexiblea automatizatu.\nOrdenagailu bidez Eguzki plaken orientazio malgua.\nKZ motore baten kontrola TCP/IP bati konektatutako mikrokontroladore baten bitartez.\nGure ikastetxea nazio eta nazioarteko mailako akordioetara irekia dago, eskolako teknologia, irakasle-teknikoen formazioa eta ikasleen nazioarteko heziketa esperientzia hobetzeko asmoz. Azken puntu hau azken urteetan zehaztu egin da, atzerriko enpresetan lan praktikak eginez.\nGure Lanbide Heziketako ikasleak Finlandian, Italian, Txekiar Errepublikan, eta gehienetan, hizkuntzagatik, Erresuma Batuan lan egin dute.\nBatxilergo ikasleak Alemaniako, Finlandiako eta Ingalaterrako taldeekin elkartruke kulturaleko programa batean sartuta daude.


Dagoeneko badago Komiki Azokan stand bat erreserbatzeko aukera | Donostiako Nazioarteko Komiki eta Manga Jaialdia\nInteresdun enpresek bi stand mota izango dituzte aukeran, Donostiako Komiki Azokan beren produktuak erakusteko\nDonostiako Nazioarteko Komiki eta Manga Azokak ireki du dagoeneko bigarren edizioko Azokan stand bat erreserbatzeko epea. Donostiako Kursaal Jauregian martxoaren 16tik 18ra ospatuko den azokaren barruan erakusketari izan nahi duten guztiei egiten zaie deialdia.\nInteresdunek bi aukera dituzte Komiki Azokaren barruan beren produktuak erakusteko stand bat aukeratzerako orduan. Batetik, stand modular bat aukera dezakete. Hiru tamaina daude aukeran (6 m2, 12 m2 edo 18 m2). Azokan parte hartzeko prezioaren barruan, honako hauek sartzen dira: erakusmahaia mantel beltzarekin; bi aulki; errotulua standaren aurrealdean; argi-puntua; alboetako panelak, atzealdea eta maketa bat.\nDiseinuzko standa jarri nahi dutenek, berriz, 20 m2ko gutxieneko espazioa izango dute. Espazio horretan, gainera, elektrizitate-kutxa eta moketa izango dituzte.\nKomiki Azokaren 2017ko edizioan hamarka erakusketarik hartu zuen parte, eta edizio hartan jende gehien jaso zuen ekitaldia izan zen. Jende askok bisitatu zituen Azokako standak, produktuei begirada bat egiteko edo bildumazaleen artikuluak erosteko.\nDonostiako Nazioarteko Komiki eta Manga Azokaren bigarren edizio honetan erakusketari parte hartu nahi baduzu, webgunean bertan eska dezakezu zure standa, inprimaki hau beteta.


Ezkerraldeko berbalagunak: 2020/12\nEzkerraldean euskaraz bizi nahi dugunon bloga\nPortugaleteko urtarrileko EUSKARAREN AGENDA\nSestaoko EGUNEAN BEHIN lehiaketako azken asteko irabazlea!\nSestaoko Egunean behin lehiaketako azken asteko irabazlea Naiara izan da! Zorionak!\nPartaideak zein zareten jakiteko modurik ez dugunez, irabazlea bera jarri beharko da gurekin kontaktuan saria jaso ahal izateko 678 42 25 21 telefonora washapa edo sestao_berba@aek.eus helbidera emaila bidaliz.\nEskerrik asko parte hartu duzuen guztiei! Hurrengo edizioan elkartuko gara berriz!\nSestaoko Ihes gela: kronika\nAtzo arratsalde ederra pasa genuen Sestaoko Berbalagunok!\nIhes gela antolatu genuen Gaztelekun, 3 txanda izan genituen, 18:00etatik 19:30ak arte. Giltzarrapoak, kimika, pistak eta denbora gure kontra! Lehenengo taldeak ozta-ozta, baina ateratzea lortu zuen, bigarrenari gutxi falta izan zitzaion arren, ez zuen garaiz ateratzerik lortu eta azkenengo taldean umeak izan baziren ere, denbora bukatu aurretik egin zuten egin beharrekoa!\nTalde batzuek lortu zuten, besteek ez, hala ere, denok bete zuten helburua; EUSKARAZ GOZATZEA! Biba zuek!\nSestaoko EGUNEAN BEHIN lehiaketako aurreko asteko irabazlea!\nSestaoko EGUNEAN BEHIN lehiaketako 7tik 13ko asteko irabazlea Imanol izan da, zorionak txapeldun!\nGainerako taldekideei, animo, azken txanpa! Eta oraindik taldera batu ez zaretenak garaiz zabiltzate! Hauxe dugu azken astea, BATU TALDERA!\nPaperezko koadroak egiteko tailerra Barakaldoko berbalagunekin\n2020 urteari kolorea jartzen segituko dugu azken unera arte. Barakaldoko berbalagunek honela agurtuko dugu urtea:\nZer: Paperezko koadroak Natur Gelaren eskutik\nNoiz: Abenduaren 22an, asteartearekin, 15:15ean\nNon: Lorategi Botanikoko Natur Gelan\nIzena emateko: 678 626 567 telefonora deituz edo barakaldo_berba@aek.eus e-postara idatziz.\nARGAZKI LEHIAKETA: Portugaleteko txokorik bitxiena\nSestaolo EGUNEAN BEHIN lehiaketako aurreko asteko irabazlea!\nSestaoko Egunean behin lehiaketako aste honetako irabazlea Imanol izan da! Zorionak!\nIrabazi ez duzuenoi eta oraindik taldera batu ez zaretenei, animo, gaurtik igandera azken aukera daukazue!\nAzaroaren 30etik abenduaren 6ko asteko irabazlea Mitxel izan da eta aste honetan jaso du saria; material sorta. Zorionak, Mitxel!\nOraindik taldera batu ez zaretenak garaiz zabiltzate, ez galdu aukera!\nGurasolaguna izan nahi al duzu Barakaldon?\nGuraso barakaldarra zara eta euskaraz aritu nahi duzu? Familia euskaldun gehiago ezagutu edota zure euskara hobetu nahi duzu? GURASOLAGUNen parada izango duzu.\n-Toki irekietan elkartuko gara.\n-Talde txikietan (6 lagun gehienez)\n- Talde bakoitzaren maiztasun eta topalekua taldeak berak erabakiko du\n-Segurtasun neurriak beteko dira.\nSestaoko EGUNEAN BEHIN lehiaketako aste honetako irabazlea!\nSestaoko Egunean behin lehiaketako aste honetako irabazlea Mitxel izan da! Zorionak!\nIrabazi ez duzuenoi eta oraindik taldera batu ez zaretenei, animo, gaurtik igandera beste aukera bat daukazue eta!\nEuskaraldiko esperientziak bideoz\nSestaoko txokorik xarmangarriena argazki lehiaketako irabazlea!\nSestaoko txokorik xarmangarriena argazki lehiaketan norgehiagoka bizia izan da eta argazki batzuk oso berdinduta ibili diren arren, irabazlea badugu! Hona hemen:\nbizitza sortu zenuten.\ngure etorkizuna eraldatu zenuten.\ngarai bateko lekukoak,\nbizi nahi duzue,\nbizitzari heldu nahi diozue.\nZer uste duzue?\nNola ulertzen duzue bizitza?\nZer mezu helarazi nahi diguzue?\nJosean Cemborain, 15.argazkia\nGoizean jaso du merezitako saria gure irabazle dotoreak, hona hemen argazkiak:\nEskerrik asko lehiaketan parte hartu duzuen guztiei, bozka eman duzuenoi eta zorionak irabazleari!\nPortugaleteko Berbalagun taldeak\nHauek dira Portugaleten, nahiz eta COVID19 egon, martxan dauden taldeak. (ordutegia, non biltzen ziren eta orain paseo-lagun, on-line edo Xaribari euskaltegian biltzen diren).\nIrudimena eta borondatea besterik ez da behar.\nHori bai, ziurtasun-neurri guztiak zainduta.\nOraindik ez baduzu izena-eman, edozein unetan egin dezakezu.\nMagia saio bikoitza Barakaldoko gurasolagunentzat\nEuskaraz hitz egin nahi al duzu Barakaldon? Baduzu non aukeratu!\nBarakaldokoa zara eta euskaraz aritu gura al duzu? Hauxe topatuko duzu:\nBerbalagun talde arruntak\nGurasolagunen ekintza taldea\nIhes gela Sestaon!\nErne! Plaza kopurua mugatua da, eman izena azkar!\n-Non: Sestaoko Gaztelekun\n-Eguna: abenduak 17\n-Ordua: 18:00-19:30 (30 minutuko 3 txanda egingo dira, txanda bakoitza 5-6 pertsonakoa izango da)\n-Norentzat: 6 urtetik gorako edonorentzat (umean heldu batekin joan beharko dira)\nPrest dago Santurtziko abenduko Euskararen Agenda!!!\nfacebook: ezkerraldeko berbalagunok\nSestaoko EGUNEAN BEHIN lehiaketako azken asteko ir...\nSestaoko EGUNEAN BEHIN lehiaketako aurreko asteko ...\nPaperezko koadroak egiteko tailerra Barakaldoko be...\nSestaolo EGUNEAN BEHIN lehiaketako aurreko asteko...\nSestaoko EGUNEAN BEHIN lehiaketako aste honetako ...\nSestaoko txokorik xarmangarriena argazki lehiaketa...\nEuskaraz hitz egin nahi al duzu Barakaldon? Baduzu...


Imanol Epelde @27zapata\nAurreneko saiakera Aian egin genuen. Zumaian bigarrena. Bietan geratu ginen sarrerarik gabe. Emotikono triste bat sartuko nukeen hemen baina nola Zarautzen, herrian bertan ikusi ahal izan genuen azkenean, ez gara tragediarik egiten hasiko. Gutxiago irribarrea sortzera zetorren ikuskizun batez aritzeko. Eta iritsi zen eguna. Jarri ginen ilaran. Eta aurreneko ezustea. Ilaratik bertatik hasi baitzen ikuskizuna. Jendearen txutxu-mutxuekin batetik: Iker Galarzak Amazonen erosi omen zuen zirkua eta balentria egiten ari omen da ordutik. Eta bestetik, mago bat ilaran barrena ibili zelako esku jolasak egiten. Ezinezkoa egia bihurtzen. Magiarekin.\nSarreran krispeta batzuk hartu eta eseri ginen zirku txiki eta bilduan. Ilun, bero eta agertokia eskura (diotenez, orain Anoetako estadioan bezala gutxi gorabehera). Gogoratzeko nola gu ere ume ginela joan ginen euskarazko zirku bat ikustera: Bat eginik, edo Bat gara... (edo asmatu egin dut umetan euskarazko zirku bat gure herrira etorri zela?). Eta gogoratuz, azken aldian herritik pasatzen diren zirkuek zein itxura tristea ematen duten, gehienek behintzat, animaliak zirkuan erabili ezin direnetik, galdu izan balute bezala dirdira.\nEta hasi da emanaldia. Artifiziorik gabe. Hizkuntzari berari gorazarre egin nahirik bezala, gertuko, xume, duin. Ikasteko txunditzen gaituzten trapezistek ez dutela zertan izan ukrainar. Bertan ere baditugula artista puntakoak. Herrikide bat, zarauztar bat tartean: Koldo. Aspaldi batean, Zarauzko malekoian hara eta hona monozikloarekin ibiltzen zen ahuntz pito maitagarria. Emanaldiaren ildoa eraman dute Iker Galarza eta Joseba Usabiagak eta bata bestearen segidan atera dira artista denak.\nGu ume eta guzti joan gara zirkura. Eta asko gustatu zaie, gustatu zaienez! Gure zirkua ikusi, afaldu eta oheratu aurretik zirku txiki bat prestatu ziguten euren logelan. Eurek ere magia egin ziguten kartekin, elkar desagerrarazi zuten, trapezioan ariketa zailak egin. Eskerrak labanekin ezer egitera ez ziren ausartu. Eta kanoirik ez daukagun, bala gizonarena egiteko. Gure zirkua ikustetik gure zirkua izatera pasatu ginen zirraraz, magiaz eta fantasiaz.\nKanal hauetan artxibatua: Zirkua | Zarautz


GASA | Swap Energia\n943 265 457 / 900 831 236 Banatzaileentzako Sarbidea /Hades /Extranet Bezeroentzako Bulego Birtuala /Security service\nBEZEROENTZAKO BULEGO BIRTUALA\nWebgune honek bere eta hirugarren baten cookieak darabiltza nabigazio-esperientzia hobetzeko. Nabigatzen jarraitzen baduzu onartzen izango zara, cookie hauen erabilera. Gure orrialdean informazio gehiago lor dezake.Cookien erabilera\nSwap Energíarekin zure gas hornidura kontratatu ahal izango duzu, tarifa oso lehiakorrak eta bezeroarentzako gertuko eta kalitatezko zerbitzua eskuratu ahal izango duzu.\nBezero mota guztientzako eskaintza zabala dugu: etxebizitza, enpresa txiki-ertain, eta kontsumitzaile handien beharretara egokituz . Swap Energiarekin gas hornidura kontratatzea oso erraza da, prozesu luzerik eta buruhauzterik gabe, gu geu arduratuko gara guztiaz.\nPenintsula osoan presio altu eta baxuko Gas naturala saltzen dugu. Egunero bezeroen beharretara egokitzen diren tarifa lehiakorrak eskaintzen ditugu, informazio argia eta ezustekorik gabe.\nGasean dauden tarifa motak\n2008ko uztailaren 1etik aurrera, kontsumitzaileek tarifa askea edo TUR-ez arautua aukeratu dezakete.\n50.000 kWh baino gehiagoko kontsumitzaileak derrigorrezkoa dute, merkatu askean izatea. Haue sarbide-bidesariz arautua dago, hau da, urtean erabiltzen duzun zenbatekoaren arabera, sarbide bat edo bestea aplikatzen zaizu.\nLortu zure gas fakturan preziorik merkeena eta zure familiarekin etxeko giroaz gozatu. Urtero 50.000 kWh baino gutxiago kontsumitzen badituzu, hau da zure tarifa.\nAprobetxatu zure galdararen mantenduarentzako, INTELIGAS zerbitzuan ditugun beherapenak.\nSukalde elektriko txiki eta ur-berogailu elektriko txikia duten etxebizitzentzat, 5.000 kWh/urte baino gutxiagoko kontsumorako gomendatua.\nGas naturalarekin berogailua (galdara) duten etxebizitza eta merkatari txikientzat 5.000 eta 50.000 kWh/urte arteko kontsumoak dituzten kontsumitzaileentzako gomendatua.\nEnpresa bakoitzari neurrira egindako irtenbideak eskaintzen dizkiogu. Prezioa finkoak MIBGAS era indexatuak, estaldura finantzarioak, Brent era indexatuak.\nAukeratu ezazu zure tarifa eta neurrira eginiko proposamen bat jasoko duzu.\nTarifa hau Industria Ministerioak onartua da.\n50.000 eta 100.000 kWh/urte arteko kontsumoak dituzten enpresentzat.\nKontsumo ertainentzat gomendatua, 3.3 tasa, etxebizitzetako berogailu zentralizatuetan, jatetxeetan eta lantegi ertainetan ohikoa izaten da.\n100.000 kWh/urte baino gehiagoko kontsumitzaileentzat\nKontsumitzaile handientzak gomendatua, 3.4 tasa, erabilera industrialetan eta hotel handietan ohikoa izaten da.\nSWAP ENERGIAK AHOLKATUKO ZAITU?\nGUREKIN KONTAKTUAN JARRI ZAITEZ ETA NOLA AURREZTU ESANGO DIZUGU.\nBai, webgune honen pribatutasun-politika onartzen dut\nESPERIENTZIA, ERAGINKORTASUNA ETA AURREZPENA\nZure beharretara egokitzen den energia gara, zure fakturari errentagarritasuna ateratzeko konpromisoa hartua dugu. Zure beharretara hobekien egokitzen den tarifa bilatuko dizugu.\nPenintsula osoan lan egiten duen elektrizitate-merkataria gara. Industria Ministerioak baimendua, CNMC an erregistratuta eta OMIE ren handizkako merkataritzaren agenteak.\nEnergia kudeaketan berrikuntza eta bikaintasuna bilatzen ditugu. Hori dela eta, gure softwarea garatu dugu.\nBezero guztiekin, argi eta gas fakturetan gehienezko aurrezkia lortzeko konpromisoa.\nGardentasun handiarekin jarduten dugu merkatu-tasak zure negozioaren jarduerara egokitzeko.\nArrazoi gehiago behar al dituzu?\nARRETA ZENBAKIA 943 265 457 / E-posta: clientes@swapenergia.com\nErekalde Pasealekua, 33, 3. solairua. Donostia-San Sebastián (Gipuzkoa)\n© Swap energia 2022


Irekia Eusko Jaurlaritza - Gobierno Vasco :: Topoaren Benta Berriko geltokiko lehenengo sarbidearen zulaketaren aurretiazko lanak hasi dira\nTopoaren Benta Berriko geltokiko lehenengo…\nGaurtik aurrera Zarautz etorbidean (33 eta 41 zenbakien tartean) afektaturiko zerbitzuen erreposizio lanetan ari dira\nLugaritz eta Easo artean eraikitzen ari den Topoaren trenbide saihesbidearen lanek pausu berri bate mango duten Zarautz etorbidean (33 eta 41 zenbakien artean), Benta Berriko geltokiaren 1. sarbidearen zulaketaren aurretiazko lanekin, izen bereko udal kiroldegiaren alboan kokatzen delarik.\nObrako lantaldeak aurreko ostegunean ibilbide honetako bi karriletako bat eten zuen, eta behin behinean 20 auto aparkaleku okupatu dituzte afektaturiko zerbitzuen erreposizioa gauzatzeko: gasa, argiztapena, euri-urak eta saneamendua, hain zuzen ere.\nLan horiek faseka gauzatuko dira (lehenik eta behin, zentrorako noranzkoan eskuineko espaloian, eta ondoren ezkerrekoan) eta urtarrilak 11ra arte luzatuko diren arren, eguberri epealdirako, abenduak 21 eta urtarrilak 6 bitartean, lanak bideratuta egongo dira eta kalea aurrez zegoen egoerara itzuliko da.\nBehin lan eremua eta zirkulazio gunea banantzen duten plastikozko hesiak kokatu direlarik, eta beharrezko zirkulazio bertikala ezarrita, gaur astelehenetik aurrera inguruneko afektaturiko zerbitzuen erreposizio lanei ekingo zaie.\nAbenduak 17 eta 21 bitartean, zirkulazio aldaketa gauzatuko da, Zarautz etorbideko errepidearen galtzadaren beste aldera, zerbitzu ezberdinen galtzada azpiko gurutzadura guztiak amaitzeko helburuarekin.\nEguberrietako oporrak igaro ondoren, eta behin zerbitzuen desbideratze guztiak gauzatuta, Benta Berriko geltokiaren 1. sarbidearen zulaketa lanei ekiteko okupazio lanak martxan ipintzea aurreikusten da.\nAntigua - Benta Berri auzoari eta unibertsitateari zerbitzua emango dion etorkizuneko geltoki berriaren 2. sarbidean ere dagoeneko lanean ari dira, orain bi haste hasi zituzten lanak, Benta Berri plazatik.\nInformazio honetan sakontzeko, herritarrek TOPOgunea izeneko herritarraren arretarako bulegoa dute Amarako geltokian (Easo). Bulegoa 10:00etatik 13:00etara eta 16:00etatik 18:00etara egongo da irekita astelehenetik ostegunera, eta 10:00etatik 14:00etara ostiraletan. Horrez gain, 943 50 43 56 telefono zenbakia eta topo@ets-rfv.eus helbide elektronikoa ere prestatu dira, oharrak jasotzeko eta herritarrek TOPOaren trenbide saihesbideko lanen gainean plantea dezaketen edozein galderari erantzuteko.


Haurtzaroaren Egunaren inguruan hainbat ekitaldi | El Diario Vasco\nZarautzHaurtzaroaren Egunaren inguruan hainbat ekitaldi\nHaurtzaroaren Egunaren inguruan hainbat ekitaldi\nNekane Iribar eta Gloria Vazquez egitaraua aurkezten. / ETXEBERRIA\nBihar eguerdian trikitilari, erraldoi eta buruhandiekin kalejira egingo da\nANTXON ETXEBERRIA ZARAUTZ. Sábado, 18 noviembre 2017, 14:07\nAstelehen honetan, azaroak 20, Haurtzaroaren Nazioarteko eguna ospatzen da, eta Udalak, lehen aldiz, egun hau ospatzea erabaki du, gizarte zerbitzuetako departamentuak hainbat ekimen prestatu dituelarik eta gazteria departamentuak ere jarduera programa bat landu duelarik.\nHonen berri Gloria Vazquez eta Nekane Iribar zinegotziek eman dute. «Batetik, jai giroan ospatu behar dugu, haurren eguna da eta. Baina baita, haurtzaroaren eskubideak aldarrikatzen dira egun honetan, eta zoritxarrez, haur eta adingabeko askok, gehiegik, ez daukate oraindik beren eskubideak bermatuta. Beraz, ospatzeko eguna da eta baita, haur eta gaztetxoen eskubideak aldarrikatzeko eguna. Horrexegatik, biak uztartu nahian, gizarte zerbitzuetan ekimen hauek prestatu ditugu», Gloria Vazquez zinegotziak azaltzen duenez.\nHonela, bihar, igandea, 12:00etan, trikitilari eta Zarauzko erraldoi eta buruhandiekin kalejira bat egongo da. «Umeen zeregin garrantzitsuena jolastea eta lagunekin eta familiakin ondo pasatzea izanik, denak gonbidatzen zaituztegu egun honetan elkarrekin jolastera».\nOndoren, azaroaren 22, asteazkena, 18:00etan, Antoniano aretoan, hitzaldi bat antolatu da Begoña Ibarrolaren eskutik, 'Haur zoriontsuak nola hezi?' izenburupean. Begoña Ibarrola psikologoa da, haurren terapeuta, idazlea eta adimen emozionalean aditua. Berak idatzi du atzo bertan udalak familiei banandu zien hezitzeko dekalogoa. Bi dokumentu banandu ziren lehen hezkuntzako gelatan: haurren eskubideei buruzko hitzarmenaren posterra eta haurrak hezitzeko dekalogoa. Haurren eskubideei buruzko hitzarmenaren posterra Save the children elkarteak egindako posterra da eta udalaren proposamena ikastetxeetan edukia ikasleekin lantzea da, eskubideei buruzko hausnarketa bat eragiteko. Esan bezala,dekalogoa Begoña Ibarrolak idatzi du expreski, Gizarte zerbitzuetako departamenduak hala eskatuta. «Gure helburua hezitzeko pautak hezitzaileei eskaintzea litzateke, bai guraso eta baita irakasleei, gure eguneroko zereginetan laguntzeko», dio Gloria Vazquezek.\nPartido importante contra el Covadonga, rival directo del Amenabar Zarautz 'Maite zaitut' con Pirritx eta Porrotx, su gran icono


Otxargainean programa: Otxarkoaga-Txurdinaga gunean adingabeak gizarteratzen laguntzeko programa - Bilbao Gazte\nOtxargainean programa: Otxarkoaga-Txurdinaga gunean adingabeak gizarteratzen laguntzeko programa\nOtxarGainean programa hurrengo beharrak dituzten umeei eta gazteei zuzenduta dago, baita haien familiei:\nZailtasunak dituzten adingabeak& Baztertze arriskuan dauden adingabeak.\nGizarte desabantailan dauden adingabeak.\nLaguntza sarerik ez duten guraso bakarreko familiak.\nHeziketa-lana egiteko zailtasunak dituzten familiak.\nBaliabidearen ordutegiarekin bat lanean aritu behar diren gurasodun edo tutoredun adingabeak.\nProiektu hau 2015ko irailean hasi zen. Otxarkoaga-Txurdinaga auzoan bizi diren 0 eta 18 urte arteko adingabeei aisialdi aukera egoki bat eman nahi die, kaleko eragin txarretatik aldenduz, eskolako arrakasta sustatuz, menpekotasuna sortzen duten sustantziak kontsumitzea ekidinez, eta adingabearen gizarte- eta pertsona-garapena sustatuz.\nBaztertze arriskuan dauden adingabeei eta haien familiei laguntzeko espazio bat eman nahi die, bertan garapen afektibo, pertsonal, sozial eta kultura artekoa eskaintzeko. Horretarako, interbentzio soziala eta jokaera desegokien prebentzioa erabiltzen dira. Haien gaitasun fisiko eta mentalak sustatu eta indartzen dira, hau dena bizikidetza eta gizarteratzea hobetzeari begira.\nBazterkeria pairatzeko edo arrisku-egoeran dauden adingabeak antzematea (eskola-absentismoa, tratu txarrak, aurre-delinkuentzia, etab.).\nAdingabe horiek bizimodu osasungarrietara hurbiltzen dituzten edozein aldaketa bultzatzea (jarrerak, ohiturak, jokamoldeak, balioak)-, baita gabezia horiek gainditzeko mekanismoak, trebetasunak eta baliabideak ere.\nAdingabeek euren testuinguru sozialean parte hartu dezatela sustatzea.\nAdingabeari aisialdirako alternatibak ematea.\nAdingabeei euren burua garatzeko eta harremanak eraikitzeko gune positiboak eskaintzea, horrela oinarrizko trebetasun eta gaitasunak sustatzeko, parekideekin eta komunitateko gainerako kideekin harreman egokiak sortu ditzaten.\n0 eta 18 urteen arteko gazteei zuzenduta.


'Mendiak', 1.500 euskal gailur baino gehiago identifikatzen dituen aplikazioa | El Diario Vasco\n'Mendiak', 1.500 euskal gailur baino gehiago identifikatzen dituen aplikazioa\nAnboto mendia euskal gailurren zerrendan dago.\nCodeSyntax enpresa gipuzkoarrak garatutako app-a euskaraz da eta mendizale guztiei dago zuzenduta\nEL DIARIO VASCO Martes, 20 septiembre 2016, 12:10\nCodeSyntax firma gipuzkoarrak 'Mendiak' deituriko aplikazio berri bat garatu du. Mobilean deskargatzen den app-a euskaraz da eta 1.500 euskal gailur baino gehiago identifikatzen ditu, beraz Euskal Herrian dauden «milaka» mendizaleei zuzenduta dago. Doako aplikazioa da eta inguruan dauden gailurrak aurkitzeaz gain, egindako ibilbideak gordetzeko aukera ematen du. Gainera, mendiei buruzko datauek ematen ditu, taula estadistiko batean.\nCodeSyntax-ek esan duenez, app honen helburua erabiltzaileak Euskal Herriko mendi nagusiak ezagutzea da.\nJadanik aplikazioa Android-eko PlayStore-en eskuragarri dago eta sortzaileek ziurtatu dutenez, nahiz eta momentu honetan 1.500 gailur identifikatuta eduki, datozen astetan mendi gehiago ezagutuko ditu aplikazioak. Gainera, nahiz eta euskaraz garatuta izan den, CodeSyntax-etik esaten dutenez, edonor erabili dezake, izan ere, ez da hizkuntza ezagutu behar aplikazioa nola funtzionatzen duen ulertzeko. Oso tresna «grafiko eta intuitiboa» da.\nEuskaltzaindiaren webguneak 801.324 bisita izan zituen 2015ean ¿Ha cambiado tu signo del zodiaco?